text:
دوکتور زهتابی نین یازدیغی تاریخ ، بیزیم یازدیقلارمیزی سوپوروب آپاردی (11)
دوکتور زهتابی نین یازدیغی تاریخ ،
بیزیم یازدیقلارمیزی سوپوروب آپاردی (11)
دوکتور هئیتدن اؤزل خاطیرهلر
حسن راشدی : اول خرداد ۱۳۹۴
سؤیلهنیلن تاریخ : ۴ اسفند ۱۳۷۹ پنجشنبه
مکان : " جان آذربایجان " دفتری ، " قومیت لر " جلسهسی ، جمالزاده خیابانی ، تهران
زامان : آخشام اوستو
جلسه ده اولانلار : حسن راشدی ، اکبر آزاد ، احمد حکیمی پور ، کمال مرادی ، دوکتور حسن جعفرزاده، ابراهیم رفرف ، عزیزی بنی طُرُف ، منصور مشرف (عرب لردن )
جلسهده همیشه کی کیمی بحث لر آنایاسانین ( اساس قانونون) 15 و 19 جو مادهسینین اجراسی بارهده گئدیردی . بئله بیر دورومدا سؤز غیر فارس دیللرین نئجه تدریس اولماسی و تاریخ کیتابلاری متنینین دگیشدیریلمهسیندن و دوکتور زهتابیدن گئتدی .
آقای بنی طرف دئدی : بیر نفر عراقدان گلمیشدی دئییردی ، پروفئسور زهتابی بغداددا منیم اوستادیم اولوب ؛ او اورادا تورکجه درس دئییردی .
دوکتور هئیت دئدی : پروفئسور زهتابی ائلچی بگین و عیسی قنبرین ده باکیدا اوستادی اولوب . ائلچی بگ رئیس جمهور اولاندا منه دئدی : دوکتور زهتابییه منیم صمیمی سلامیمی یئتیرین و دئیین اونون یئری بیزیم باشیمیز اوستوندهدیر . آنجاق حئییف کی ، ائلچی بگین عؤمرو آز اولدو .
سونرا دوکتور هئیت آرتیردی :
من تاریخ یازمیشام دیلیمیزین تاریخینی ، رحیم رئیسنیا گؤزل تاریخ یازیب آذربایجان تاریخی ؛آمما دوکتور زهتابینین یازدیغی ایکی جیلدلیک " ایران تورکلرینین اسکی تاریخی " کیتابی بیزیم یازدیقلارمیزی سوپوروب آپاردی!
سونرا جلسه نین بحثلری رئیس جمهور خاتمی یه مکتوب یازیب 15 و 19 جو مادهنین اجراسینی ایستهمکله داوام ائتدی . آرادا یئنه رسمی جلسهدن قیراق دیلدن و تاریخدن صحبتلر اولدو ، دوکتور هئیت دئدی :
هامیدان چوخ تورکلر فارس دیلینه خیدمت ائدیب ، مثلا تورک دؤلتی اولان غزنویلر فارس دیلینی رسمی دیل مقامینا چاتدیریب و بؤیوک خیدمتلری اولوب بو دیله ، آمما ایندی بیز تورکلر بو گونه دوشموشوک و دیلیمیزده ابتدایی حددیندهده درس اوخوماغا حقّیمیز یوخدور .
من دئدیم آقای دوکتور ، ائله اونا گؤره غزنویلر بؤیوک خیانته مرتکیب اولوبلار !
دوکتور هئیت دئدی :
شاه زامانیندا بیر انجمن واریدی " انجمن قلم " آدیندا، دوکتور همایونفر منی اورا دعوت ائتمیشدی ، بیر گون جلسهلرین بیرینده فارسلاردان دوروب تریبون آرخاسیندا دانیشماغا باشلارکن دئدی :
" بوگون دوکتور هئیتده بوراددیر و بیلیرم تورک دیلینی سئویر؛ آمما تورک حکومتی اولان غزنویلر فارس دیلینه بؤیوک خیانت ائدیب لر ...! " و غزنویلردن پیسلهمه یه باشلادی .
منده [دوکتور هئیت] آیاغا قالخیب او آداما دئدیم :
سیز دئدیگینیز بو سؤز دوزدور ، و غزنویلر تاریخده بؤیوک خیانته مرتکیب اولوبلار چونکو اونلار اؤز تورک دیللری یئرینه فارس دیلینی رسمی دربار دیلی ائلهییبلر ، یوخسا اونلار او خیانتی ائتمهسئیدیلر ایندی بیزیم دیل بوگونه قالمازدی !


c: text/html

text:
تراختور تیمینین هاوادارلاریندان تهراندا عکس
Tıraxtur kulubunun Azərkeşləri tehranda
تصاویر هواداران تراکتورسازی در ورزشگاه آزادی تهران
Filed under: شکیللر şəkillər Etiketlənmiş: | picture tractor,tiraxtir,tiraxtur şəkilləri,tirəxtur,Tractor,tractor club,tractor fans,tractor fc,tractorsazi,Traxtur,traxtur pics,Tıraxtur,فوتبال آذربایجان,فوتبال تراکتورسازی,یاشا یاشا ترختور,یاشاسین آذربایجان یاشاسین تراختور,یاشاسین تیراختور,یاشاسین تیراختیر,یاشاسین تراختور,آذربایجان دیاریمیز تراختور ایفتیخاریمیز,تیراختور,تیراختیر,تیراختر,تیرختور,تیرختر,تراکتور آذربایجان,تراکتورسازی آذربایجان,تراکتورسازی تبریز,تراختور,تراختور آذربایجان,تراختور تیمی,تراختور شکیللری,تراختور عکسلری,ترختور,ترختر,تصاویر میکس شده از تراختور آذربایجان,تصاویر طرفداران تراکتورسازی آذربایجان,داغلاری سوکن تیراختور,شکیل + تراختور,عکس + تیرختور تبریز,عکس هواداران تراکتور,عکس های تماشاگران تراختور

robotstxt: allowed

filter: keep


text:
قوم - ساوه عاشیق موحیطي (1)
قوم - ساوه عاشیق موحیطي (1)
و کیتاب تانیتیمی
دوکتور علی قافقازیالی
کؤچورندن:
کئچه ن اون ایلده گئجه گوندوز اؤزونون و عائیله سینین و اؤیره نجیلرینین امه یینی ایران تورک ادبییاتی و کولتورونه صرف ائده ن دوکتور علی قافقازیالینین نئچه آی بوندان اؤنجه “ایران تورک عاشیق موحیطلری” آدلی کیتابی تورکییه ده یاییملاندی. دوکتور قافقازیالی بابالاریمیز، زمخشری و کاشغارلی ماحمودون عرب و تورک اؤلکه لرین قاریش قاریش گزدیکلری کیمی، ایران تورک شهه ر، کندلرین قاریش قاریش گزیب، عاشیقلارلار(aşıqlarla) یاخیندان گؤروشوب دانیشارکن بو کیتابی توپلاییبدیر. دئمه لی ایندی ایران یازارلارینین ایچینده “قوم ـ ساوه” ماحالینین یئرلی تورک توپلومو بیر “تانینمامیش آدا” کیمی اولاراق، دوکتور قاقفازیالی بو آدانی کشف ائدیبدیر. البت ایکی یازاریمیز، رحمتلی علی کمالی و مهران بهارینین امکلرین ده اونوتمامالیییق.
من اؤزوم دوکتور به یین چابالارینا بو ساحه ده یاخیندان تانیق اولوب، و اونا اؤره کدن ساغ اول دئمیشه م. او گونلر دوکتور به ی بیر هفته یه یاخین قومدا “تورک ادبییات اوتاغی”نا قوناق اولوب، و اوتاقدا اویه اولان نئچه گنج اونو دستکله ییردیلر. آمما دوغروسو دوکتور به یین سارسیلماز و هر گون 18 -19 ساعاتا قده ر چالیشدیغی هامینی یوروب نهایت اؤز آرامیزدا بؤلوشوب و هر کیمسه معین ساعاتلاردا دوکتور به یین خیدمتینده اولماق قرارینا گلمیشدیک. و اؤِز ایچیمیزده اونا “دمیر حوجا” لقبی وئرمیشدیک.
سونرالار دوکتور به یین اوغلو یاووز سلیم به یله گؤروشدوکده بو ماجرانی اونا نقل ائتدیم، یاووز به ی “آتام ائله بوردا دا بئله دیر، گئجه گؤندوز تانیماز” دئدی.
دوکتور قافقازیالی، تکجه گونئی یوخ، بلکه قوزئی عاشیق موحیطلرینی تانیتدیرماقدا، و حتی اورتا آسیادا اولان اوزان صنعتی اوزره چوخلو زحمت چکیب و بو ساحه ده دئمه لی ان زنگین و تایسیز معلوماتا مالیک اولان بیر اینساندیر.
دوکتور قافقازیالینین اثرلریندن:
ایران تورک ادبییاتی آنتولوژیسی 6 ج” (دؤرد مین صحیفه یه یاخین بیر دائره المعارف)
میکائیل آزافلینین دیوانی
قیرخ ایللیک قارا گونلر (نمایشنامه)
ائرمنی مظالمی
و… آد آپارماق اولار.
“ایران تورکلری عاشیق موحیطلری” آدلی کیتاب بو ایل (2006) 313 صحیفه ده ارزروم شهه رینین افسئت اثر یاییم ائوینده یاییملانیدیر.
بو کیتاب 8 بؤلومدن عیبارتدیر:
تبریز قاراداغ عاشیق موحیطی
اورمو عاشیق موحیطی
سولدوز قاراپاپاق عاشیق موحیطی
زنجان (زنگان) عاشیق موحیطی
قوم- ساوه عاشیق موحیطی
خوراسان – تورکمنصحرا عاشیق موحیطی
قاشقای عاشیق موحیطی
عاشیق موحیطلرینین موقاییسهسی
هر بؤلومده بحثلر بئله دوام تاپیر، اؤرنه ک اولاراق تبریز قاراداغ عاشیق موحیطینده باشلیقلار بئله دیر:
تبریز قاراداغ عاشیق موحیطینین دئموگرافیک یاپیسی
تبریز قاراداغ عاشیق موحیطینه منسوب قدیم عاشیقلار
تبریز قاراداغ عاشیق موحیطینده قوللانیلان چالغی آلتلری و آؤزه للیکلری
تبریز قاراداغ عاشیق موحیطینده بولونان عاشیق – اوزان ادبییات اوجاقلار
تبریز قاراداغ عاشیق موحیطی خالق حیکایه لری و دستانلاری
تبریز قاراداغ عاشیق موحیطی عاشیق هاوالار
تبریز قاراداغ عاشیق موحیطینی بسله یه ن قایناقلار
تبریز قاراداغ عاشیق موحیطینه منسوب چاغداش عاشیقلار
تبریز قاراداغ عاشیق موحیطینه منسوب بالابانچیلار
تبریز قاراداغ عاشیق موحیطینه منسوب قاوالچیلار
تبریز قاراداغ عاشیق موحیطینین قدیم اوستاد عاشیقلاریندان بعضیلری
کیتابدا هر موحیطین چالغی آلتلری، و عاشیق بالابانچیلار و ها بئله عاشیق ادبییاتین آراشدیران یازیجلارین شکیللری ده بول بول گتیریلمیشدیر.
کیتابین تصحیحینده یازارین ایکی اؤیره نجیسی: دوکتور بهادر گوجو یئته ر، و حمزه قولو قیسا دا یاردیمچی اولوبلار.
طبیعیدیر کی ایندی یه کیمی تبریز، اورمو و زنگان عاشیقلارینین اوزه رینده گونئی درگیلرینده آز چوخ آراشدیرمالار و یازی، مقاله و کیتابلار یاییلیبدیر. آمما قوم، قاشقای و خوراسان تورک عاشیق موحیطلری حاقدا بیلگیلریمیز یوخ کیمیایمیش. اونا گؤره ده چالیشاجاییق، کیتابین اوچ سون بؤلومونو، یانی قوم – ساوه، قاشقای، و خوراسان ـ تورکمنصحرا عاشیق موحیطلری بؤلوملرینی کؤچوروب، اینترنیت صحیفه لرینده اوخوجولاریمیزین قوللوغونا چاتدیراق. اومورام بو یازیلارا تنقیدی یا باشقا بیر باخیشی و آچیقلاماسی اولان اوخوجولار آشاغیدا گله ن ایمیل آدرسینه مکتوب یازیب، اؤز گؤروشلری بیلدیرسینلر. طبیعیدیر کی بو گؤروشلر کیتابین گله جک یاییملاریندا یاردیمجی اولا بیله ر.
[1] akafkasyali@ho…
[2] heydarbayat@ya…
درین سایقیلارلا
قوم – سید حیدر بیات
قوم ساوه عاشیق موحیطی (1)
1. قوم-ساوه عاشیق موحیطي’نين دئموگرافيک ياپيسي:
تورک عاشیقلیق گله نه یی نين چوخ جانلي اولاراق ياشاديغي موحیطلردن بيريسي ده قوم-ساوه عاشیق موحیطيدير. بو موحیطي، کرج، قزوین، ابهر، قیدار، بيجار، اسداباد، نهاوند، عراق، کاشان، قوم و تهران شهه رلري احاطه ائتمکده دير. قوم-ساوه عاشیق موحیطي داخیلينده بو اؤنمهلي يئرله شيم يئرلري بولونماقدادیر: آبگرم، آوج، باهار، بويون زهرا، جعفرآباد، ابهر، عراق، فراهان، اسداباد، اشتهارد، قاراقان، همدان، هشتگرد، کازيران، قزوین، کبودر آهنگ، کرج، قیدار، کومیجان، قوم، ملاير، مزليقان، مرداباد، نهاوند، نووبران، رباط کریم، رزن، رودبار، تفرش، ساوه، ساوج بولاغ، شهریار، تهران، تويسرکان، اورودرگزين، ورامين، زرند.1
قوم-ساوه عاشیق موحیطينين عاشیقلاري زنجان، شیراز، فيروزاباد، مشهد كيمي چوخ اوزاق تورک موحیطلرینه ده دعوت ائديلمکده ديرلر.
“قوم-ساوه عاشیق موحیطينده مسکون بولونان تورک بويلاري (طایفالاری) نين باشليجالاري بونلاردير: آجيرلو، آفشار، امله، باهارلي، بايات، بیگدلی، جلاللي، دئللر، گئلباغی، خلج، حاللاچ، خدابنده لو، قاجار، قارا-گؤزلو، قاراپاپاق، کلون، کنگرلو، کؤسه لر، کورد-بئگلو، لک، محمدلي، موغانلي، موسولو، سولدوز، شاه سئون، تورکاشوئد، تورکمن، يارجانلي، زه غل، زرگر، ذوالقدر.
بو بؤلگه ده ياشايان تورکلرين بير قیسمي هله يايلا حاياتيني داوام ائتتيرمکده دير. حئیوان سورولري ایله بيرلیکده يازلاري یایلاقلارا گئتمکده ديرلر. بير چوخ تورک بويو كيمي بونلار دا ياز مئوسمینه ” ياي ” دئیه رلر. بونون ايچين ده يازين بارينديقلاري و قوناقلاديقلاري يئرلره “یایلاق” و یا ” يايلا” آدي وئريلير. قیشين قوناقلاديقلاري يئرلره ايسه ” قیشلاق ” دئییلير. همدان ايله قیدار آراسينداکي قاراقان داغلاري یایلاقلاريدير. ساوه، قوم و تهران اوچگئنينده قالان بؤلگه ايسه قیشلاقلاريدير. بو موحیطه شاهسئون حوزه سی ده دئییلیر.
قدیم تورک يوردو اولان بو بؤلگه ده، چوخ اونلو تورک عالیملری يئتيشمیشدیر. اوستاد شاعير تئلیم خان، اوستاد شاعير خوندابلي مهجور، رشیدالدين فضلالله، عین القضات همدانی، شاعير بستهکار ابولقاسیم عاريف، شاعير تورکمن ماحمود (تئلیمخانين تورونو)، فيلوسوف قيرچي قايخان خلجلي، شاعير رضاعلی، همدانلي غیب علی، بويوک تورک دوشونورو جمال الدين آفغانی اسدآبادی، آراشديرماجي يازار علی کمالی بونلارداندير.
5.2. قوم-ساوه عاشیق موحیطي’نه منسوب اوستاد عاشیقلار:
بو بؤلگه خالقينين یاخین زامانا قده ر کؤچه به حاليندا ياشامالاري و عاشیقلارين دا اونلارلا بيرلیکده داغلاردا، يايلالاردا ثابت اولمايان مکانلاردا صنتلريني ايجرا ائتمه لري، اثرلرينين قئیده گئچمه سينه ايمکان وئرمه میشدیر. سون يوز ييل بويونجا قاشقای تورکلري ایله بيرلیکده بونلارين دا سوره کلي حکومت گوچلري طرفيندن تعقیب و تادیب ائديلمه لري ده عاشیقلارين اثرلرينين توپلانماسيني انگلله یه ن بير دیگر گوچ اولموشدور.
ایندیليک بو بؤلگه ده سون يوز ایلده ياشاميش بير میقدار عاشیقين وارليغيني تثبیت ائده بيلديک. اومود ائدیریک کي آراشديرمالاريميزي سوردوردویوموزده باشقا عاشیقلارين و اونلارين اثرلرينين ايزينه راستلاياجاییق.
“قوم-ساوه عاشیق موحیطينده حتی زنجان، سولدوز، خوراسان كيمي دیگر ايران تورک عاشیق موحیطلرینده اوستاد تئلیمخان3 آدلي تورک اوزاني عاشیقلارين پيري، اوستادي قبول ائديلمکده دير. بوتون عاشیقلار اونون شئعرلریني ازبر بيليرلر. اوستاد تئلیم خانين (تئليم خان، 1742 - 1829) ايکي شئعري:
محمد
ازل حاق نوروندان قدرت قلمین
یازدی عرش- موعللایا محمد
کوفرون گونو يانديريردي عالمی
شوکور آللاه سالدي سايه محمد.
منع ائديب باطيلي حاققی بويوران،
حلالی حرامدان سئچيب آييران،
بوتلاري سينيديريب منبر قئييران،
قدم باسان موصللایا محمد.
بو تخته بو تاجا تبارک اللاه،
ايبراهيم ده سالدي کعبه بئيت اللاه،
موسا تور’دا، کيليسادا روح الله،
ميندي گئتدي او سمايا محمد.
عرشدين بوئيانيندا کلام-ي رواج
ملکلر باشیندا نور دورور تاج
دؤردونجو آسماندا گئتدي وئردي باج،
انگشترین یدواللاها محمد.
عاريف بيله ر بو کلامي بو ديني،
اوخورلار حق کيتابيندا ياسيني،
يارب اولور باخا قييامت گونو،
تئليم کيمي بینوايا محمد.
شئیخ صنعان
شئیخ ـ ی صنعان کيمي ترسا سئوميشه م،
راستا يوللاريمي کئج ائیله میشه م.
بير ناخلف کسه دوچار اولموشام،
باشیمنان عاقليمي نئجه ائیلهمیشه م.
ضرر اولوب، ائلهديیيم ائتديیيم،
کاساد اولوب بازارلاردا ساتدیغیم،
الدن چيخيب تور آتديغيم توتدوغوم،
قوودوغوم جئيراني نئجه ائیلهمیشه م.
بير وفا گؤرمهديم سولطاندان خاندان،
بير تيکان چيخاردان اولمادي جاندان،
قونشولاريم کؤچوب اويان باياندان،
آراليق ائويمي اوج ائیله میشم.
آللاه بيلير نه قده ر پاکام آرييام،
نئجه بخت -ی قارا شوم سيتاره یه م،
محنت املاکينين دروگرییه م،
دريب غم خرمنين دج ائیله میشه م.
اله نمیشه م يوز مين يوز مين الکدن،
چيخميشام من نئچه شطط-ی کلکدن
خبر آلسان مني چرخ-ي فلکدن،
دئيه ر تئليم’ينه ن لج ائیله میشه م.
“قوم-ساوه عاشیق موحیطينده عاشیقلار طرفيندن اوستاد قبول ائديله ن و شئعرلري اوخونان بير دیگر اوستاد شاعير ده خوندابلي مهجور’دور. حاياتي حاققیندا چوخ شئي بيلينمير. خوندابلي مهجور’دان بير شئعر:
نادان اولما
دلی کؤنول نادان اولما،
ائل چکمه آشینالاردان،
مئيلين غوربت ائله سالما،
نه گؤردون بیگانه لردئن.
باد صبا کيمين اسمه،
بولبول تک گولشندن کوسمه،
هامي يئره قدم باسما،
عیبرت آل نابينالاردان.
عشقین سبوسوندان ايچمه،
هر چاتانا گؤيلون آچما.
گنج ايچون چؤللره قاچما،
گئت آختار ويرانه لردئن.
مئيلين سالماگينان يادا،
غم چکمه فاني دونيادا،
دوست اوچون اؤزون سال اود’ا
کم اولما پروانه لردن.
نئيليره م دونيانين مالين،
گؤيلوم ايستير يار جامالين،
خونداپلي مهجور’ون حالين،
گئت سوروش ديوانه لردن.
5.3. سون يوزایلده ياشاميش اوستاد عاشیقلار:
عاشیق محمد علی کرفسلی (همدان کرفس اؤلوم.1966)،
عاشیق عزیز خان (گازيران-اؤلوم. 1976)،
عاشیق يوسوف يئرقانلي (اليشار-قاراقان-ساوه اؤلوم. 1977)،
عاشیق محمد علی صوفولار (انجیلاوند-ساوه، اؤلوم. 1985)،
عاشیق جوز علی (همدان اؤلوم. 1966)،
عاشیق محمد حسن سنگکلی (مه ره غئي-سنگکلی 1986)،
عاشیق صیدق علی ریضایی (همدان اؤلوم. 1991)،
عاشیق يوسوف ایسماعیلی (بندي چايير ساوه اؤلوم. 1996)،
عاشیق ایسماعیل رشیدی (ساوه اؤلوم. 1996)،
عاشیق محرم سلمانی (ساوه زرند اؤلوم.1996)،
عاشیق ایسماعیل شاهمرادی (قیلیچ کندی قاراقانی-ساوه اؤلوم. 1996)،
عاشیق قاسیم تمدن (همدان اؤلوم. 2001)،
عاشیق عزیز خان هم چؤگور (ساز) هم ده ساز (زورنا) چالارميش. بو اوستاد عاشیقلاردان هيچ بيرينين ائلده موجود اثري یوخدور.


text:
اولو تانری نین آدیلا
هر زاددان قاباق بو اوزون یازییا گؤره عذر ایسته ییریك .
بیر ایل نئچه آی آرزوبلاقین آچیلماسین دان گئچیر . ائله بیر یاواش یاواش تورك بلاق چی لارینین یازی یازماغی بیر سیرا اینسان آدلانان كیم لری قورخویا سالیر !
سایتین 24 ساعات لیق باغلی اولماسینین دلیلی سایبر یوروش لری D-DOS اولماق اوچون ایمیش .
D-DOS ائله مك نئچه مین بیلگی سایاردان بیرلیكده و یالان یئره سروره درخواست گؤنده رمك دیر .
بو یوروش لرده بلاق چی لارین یازی لارینا و اؤزئل ایطلاعاتینا هئچ موشكول یارانماز .
بو یوروش لرین آماجی سایتی آغیرلادیب فیشار آلتیندا قویوب سورعتین آزالدیب و نهایت ده باغلاددیریب و یا سروری یاندیرماق دیر .
البته كی بلاق چی لارین یازی لاری و ایطلاعاتیندان گونده لیك بك آپ آلینیر و بونا گؤره ده هئچ بیر موشكول یوخدور .
آمما سؤز یئتیشیر بورا كی نئیه گرك بئله بیر ایش گؤروله ؟! ایستك لری نه دیر ؟! سروری نئچه ساعات لیق باغلادیب بلاق چی لاری بو ایشدن سوستالتماق ؟! سروری یاندیریب ، یوز لر بلاقچی نین زحمتینی هئچ ائله ییب ، سایتین باشقان لارینا ضرر وورماق ؟!
حال بوكی نه بلاقچی لار سوستالان دیرلار نه ده باشقان لار بو ایشدن ال چكن دیرلر .
ساغ اولون
آردینی اوخو


text:
ای ییخان، کؤنلوم ائوین، قیل حذر افغانیمدان
ائوین آباد اولا، ال چک دلِ ویرانیمدان
منی مجنونایله فرهاده برابر توتما
من اولارداندا، هنرله گئچهرم جانیمدان
بیرجه گَل گور، نه جفالار چکیرم زولفوندن
خبرین یوخدو سنین، حالِ پریشانیمدان
طعن ائدیر ائل منه «یارین نه وفاسیز چیخدی؟»
ای وفاسیز، دئمیرم من بونو اؤز یانیمدان
سانکی باشدان باشا، بیر شعلهی آهیم گئجهلر
شمعلر، اودلانیر، آهِ دلِ سوزانیمدان
نئیلهرم من گولو، یا لالهنی، انصافیم وار
اونلارین هانسی گؤزهلدیر رخ جانانیمدان
وطنیمده نئجه من ایستهمهییم بیر گولو کیم
جانی جانیملا بیر اولسون، قانیدا قانیمدان
واحدم، عصریمیزین ایندیکی فرهادی منم!
کیم منی آیری سالار خسروِ خوبانیمدان؟
شاعر: علی آقا واحد


text:
ی.پ.گ تروریستلرینی فرانسا عسگری ائییتیر
عراق اربیل مرکزلی باس نیوزون ادعاسینا گؤره، 100 فرانسا عسگری، دانیشمانلیق و تعلیم مقصدیله ی.پ.گ صفلرینده رقه عملیاتینا حاضیرلاشیر
بؤلوجو ترور هؤؤگوتو پکاکانین سوریهدکی قولو پ.ی.دنین سلاحلی قانادی ی.پ.گ و اونون گودوموندهکی دموکراتیک سوریه گوجلرینی فرانسا عسگرلرینین ائییتدیگی ایرهلی سورولدو.
عراق اربیل مرکزلی باس نیوزون ادعاسینا گؤره، 100 فرانسا عسگری، دانیشمانلیق و تعلیم مقصدیله ی.پ.گ صفلرینده رقه عملیاتینا حاضیرلاشیر.
فرانسا عسگرلرینین، کوالیسیون گوجلرینه باغلی اولاراق ی.پ.گ/دموکراتیک سوریه گوجلرینه حربی دانیشمانلیق، عملیات پلانی و هاوا عملیاتلاریندا کووردیناسیون قونوسوندا دستک وئردیگی اؤیرنیلدی.
فرانسا عسگرلرینین بؤیوک حیصهسینین، عین العربدهکی (کوبانی) آمریکا حربی مرکزینده قونوشلاندیغی بیلدیریلیر.


text:
yazarlar@yahoo.com
بو سایت بولاق ادبي درنهيينين مجازي آلاني اولاراق، شاعير و يازارلارين بير يئرده و بيرگه چاليشماسي آماجيلا يولا دوشوب. بوردا تام يئني يئتمه ادبياتچيلارين يازيلاري و شعرلريندن توتدو تام پرفئسيونال ادبياتچيلارين ياراديجيليقلارينا کيمي ياييملاناجاقدير. يوکسک سويهلي شعرلردن، يئني باشلاييب يازانلارين یازیلارینا کيمي. هر اثر اؤز يازارينين سويهسي اساسيندا گوجونه و گوجسوزلويونه باخماياراق ياييملاناجاق و هر کيمسه اؤز بيليمي قدر اونا باخيش يازيب و يا تنقيد ائدهجک. بوردا چاليشاجييق منطيقلي و غرضسيز باخیشلار يازیب، بیلیمسل تنقیدله تانیش اولاق و دوز تنقید ائتمک مئتودلارینی اؤیرهنمهیه چالیشیب، تنقید اولونماق روحیهسینی ده اؤزوموزده یاراداق. بوردا آماج ادبياتيميزين ايرهليلهييشيدير و تنقيد روحيهسي و فضاسيني آراميزدا ياراتماق اوچون بير تمرين. هر کیمسه هر ادبی سویه ده اولورسا اولسون بو درنهیه عضو اولا بیلر و اثرلرینی بوردا یاییملایا بیلر. هر عضوون اؤزونه گؤره اؤزل بیر پروفایلینین اولماسینا دا چالیشاجاغیق و داها ایرهلیلهیه بیلیریکسه ادبی یاریشمالارین قورولاجاغینا دا چالیشاجاغیق. بو سایتین نئجه دولاندیریلماسیندا عضولاریندا اؤنریلری دستکلهنیب و قارشیلانیر....
یؤنتمن: ایلقار موذنزاده
هر یانینا چیچك یاغمیش
اَریك آغاجینین
ایشیق ایچینده اوزور
هاراسیندان باخسانسا
گؤزلرین قاماشار
اویسا من آخشام اولموشام
یارپاقلاریم تؤكولور
یاواش-یاواش
آدیم پاییز
ATTİLA İLHAN
necə iş bu
hər yanına çiçək yağmış
ərik ağacının
işıq içində üzür
harandan baxsansa
gözlərin qamaşar
oysa mən axşam olmuşum
yarpaqlarım tökülür
yavaş yavaş
adım payiz


text:
قوم ساوه عاشیق موحیطی ۵ / دوکتور علی قافقازیالی
۵.۱۷.۲. حسين علي حسيني (۱۹۷۰)
عاشیق حسين علي حسيني
۱۹۷۰ ایلینده ساوهنین عابباس آباد بؤلگهسينين صالح آباد کندینده دونيايا گلمیشدیر. ۴ یاشیندا ايکن عائیلهجه قوما کؤچموشلر، بورادا اؤیرهنيمه باشلاميشدير. باباسي اسماعیل تاکسيچيلیق ائدرمیش. يئددی قارداشدیرلار و اوچ باجیسی وار. ۹ صينيفه قدر اوخوموش، ۱۹۸۶ ” دا بالابان چالماغا باشلاميش، داها سونرا اوستاد ابوالفضلدن زورنا چالماغي اؤیرهنمیشدیر.
آرديندان عاشیق علی رمضانیدان چؤگور درسي آلميش، عئيني زاماندا تورک عاشیقلیق سنتینین اصوللارینی دا اوندان اؤیرهنميشدير. ۱۹۸۸ ایلینده ايران عراق ساواشی باشلايينجا اوخولو بيراخيپ جبههیه گئتميش، جبههدهن دؤندوکدهن سونرا صنعتيني داوام ائتديرمیشدیر. دویون درنکلرده و محلی راديو، تلويزيون پروگراملاريندا عاشیقلارا بالابان و یا زورنا ایله ائشليک (همراهلیق)ائتمیشدیر. ۲۰
یاشیندا عسکره گيتميش، ايکي ایل سربازلیق ائتمیش، قورتاراندان سونرا تهرانا گئدرهک ” خانه-ي موسيقي” (موسيقي ائوي) و ” انجمن موسيقي ايران ” (ايران موسيقي توپلولوغو) جمعیتلرینه اویه اولموشدور. داها سونرا قومدا ” انجمن سرود و آهنگهايی انقلابی ” (انقلابی موسيقي توپلولوغو) تئشکيلاتينين [محلی بؤلومونو] قورموشدور. بوتون تورکلره عایید محلی موزيک و چالغيلارينين سوروملو مودورو تعيين ائديلميش، آيريجا قومدا ” آموزشگاه چؤگور ” (چؤگور/ساز ائیيتيم ائوي) قورموش دور.
ساوه-قوم عاشیق موحیطينده اولان عاشیقلاري و بالابان، دايره ، چاوير(نئي)، ساز (زورنا)، داوول چالانلاري بو چؤگور/ساز ائیيتيم ائوينده توپلاميش، اونلارين قئیدلری یاپمیش و رسمي مقاملارا اونايلاتمیشدیر(معرفی ائتمیشدیر). بئلهليکله بوتون بو صنعتچيلري سيگورتا ائتتيرميش، دولت گووهنجه (بیمه)سي آلتينا آلديرمیشدیر.
قوم و تهران راديو و تئلئويزيون لاريندا تورک عاشیق موزيکي پروگراملاري ياپماقدادیر.
اوتوز ياشینا گلديیينده ابوالفضل آدلي بير آرکاداشی
اؤنجه اؤزو ايچين سونرا دا باباسي ايچين بير شعر يازماسيني ايستهميش. علي حسيني آرکاداشی ابوالفضل و ابوالفضل’ين باباسي محرم ايچين شعر يازمیشدیر.
دیگر ياندان اونودولمايا باشلامیش عاشیق و هالاي هاوالاريني آتالاردان آنالاردان ییغیب اونلاري ضبط ائتمیشدیر.
۲۰ مارت ۲۰۰۶ گونو قومـا گئتدیییمده ايلک تانيشديغيم عاشیق، عاشیق حسين علي حسيني اولدو. اؤزونو یاخشی یئتیشدیرمیشدی. بيرنئچه سازی چالماقدادیر. چؤگور، چاوير، بالابان، دايره ، داوول… سازلارینا مهارتی، شعرلری يوروملاماسي، تورک عاشیقلیق گلهنهیی ایله ايلگيلي زنگين بيلگيسي ایله گلهجک وادئدن بير عاشیق تاوري سرگیلهمکدهدير
. اوستاد عاشیقليغينين يانيندا یاخشی بير يؤنهتيجيدير.
علي حسيني ، قوم’دا هم خالقموسيقيسی هم عاشیق موسيقيسي رشتهسینده بير موسيقي توپلولوغو قورماق اوزهریندهدیر. آيريجا شاهسئون تورکلري نين ميللی فولکلور ائکيپني اولوشدورماقدادیر.
علی رمضانی ایله بيرلیکده اؤنجه ساوه’ده ” استریو تئلیمخان ” آدلي بير استئریو قورموش و ۱۹۰ کاسئت دولدورموشلار. داها سونرا قوم’دا ” استریو شباهنک (ائلسئون) ” موزيک ائويني قورموشلار. بورادا دا ایندیيه قدر ۷۰’دهن آرتیق کاسئت و سیدی دولدورموشلار.
تهران-کرج’ده بلدیه یانیندا چئشيتلي عاشیق هاوالاري پروگراملارينا قاتيلماقدادير.
دیگر ياندان قوم’ون منظریه پاديگانيندا ، همدان بیلیم یوردوندا، کبودراهنگ’ده ياپيلان جوتجولر بايراميندا (کشاورز نمونه مراسمینده) پروگرام ياپميشلار.
علی رمضاني ایله بيرلیکده ” ساوه فرهنگ ائوي ” نده، باکی ” دا و تورکيه’نين قارص و ارزوروم شهرلرینده کونسئرتلر وئرمیشدیر.
حسین علي حسينينين شعرلریندهن اؤرنکلر
۳۴
آتا
باشینا دولانيم مهربان آتا،
من سنينله نهدانيشيم نه دئييم؟
بو دونيادا منه غمخوار سنايدين،
ايندي کي يوخدو قارداشیم نه دئييم؟
بير چاديرام، داياقسيزام ديرکسيز،
بير اوغلانام قارداشسيزام کؤمکسيز
سئويرديم آتامي من ده کلکسيز،
ايندي کي يوخدو سيرداشیم نه دئييم؟
گؤزوم باخا باخا گئتدي الیمنن،
هر يانا گئديرئم دوشمهي ديليمنن،
غم پئيماني دولوب کئچدي سريمنن،
قآنا دؤنوب بو گؤز یاشیم نه دئييم؟
سن گزن يئرلري من گزه بيلمم
آيريليق چتيندي من دؤزه بيلمم،
سنسيز بو چايلاردا من اوزه بيلمهم،
ايندي کي يوخدو يولداشیم نه دئييم؟
پونهانلي سؤزوموز هئچ اولماز ايدي،
صوحبتین ائشيدهن هئچ دويماز ايدي،
خزان اولماسايدي گول سولماز ايدي،
بو فلکدهن نه دانيشيم نه دئييم؟
مزار
تک قالميشام غصه غمین ايچينده،
خزاننان گئديرئم باهارا ساري
هر قرار گزیرئم سني گؤرمورئم،
دولانيب گئديرئم مزارا ساري.
داها يوخدو منده حال-ي انتظار،
قآويم قارداش قوهوم ييغيليب آغلار،
آنا-باجيم حالي اولوب بیقرار،
لالا رنگيم اولوب بیمارا ساري.
دئديم آنا چوخ ائيلهمه آه او زار،
هله بيللم بو غم مني داغيدار،
حاییف گئدهننهرين فقط يادي وار،
آغ گونوموز دؤنوب قارايا ساري.
فيکريمنن چيخماراي هر لحظه هر دم
کيمسه يوخوم اولا منه بير همدم،
باش گؤتوروب بيلمم هايانا گئدئم،
دولانيب گئديرئم مزارا ساري.
خوجا علیيه
بيزدهن سالام اولسون حوجا علییه
يول گؤستردي گليپ چاتتيم بورا من.
من بيليرديم آنا ديلين قدريني،
دوشموش ايديم اؤز ائليمدهن آرا من.
اوزاق اولوب ائليميزين آراسي،
سينمده سيزيللار هيجران ياراسي،
آغلاماقدان گئديب گؤزوم قاراسي،
آرزوم بودو بير ده چاتام يارا من.
عاشیقلارين صؤحبتینه ساز اولام،
نغمهلرین ياغيشينا ياز اولام،
چآلينيب چاغيريب خوش آواز اولام،
ساخسي دولسا بير ده گئدئم هارا من.
من آغلارام اولا درديم داواسي،
چؤگورچونون داها گلمير صداسي،
اونودولوب داستانلاري هاواسي،
قولاق وئرئم بير ده سازا، ييرا من
عاشیق حسین بير ده چؤگور چالاندا،
ائل ایچینه شادلیق شنليک سالاندا،
گليب ارزوروم’دا قوناق قالاندا،
دئدی تاپديم دردلريمه چارا من.
لوطفا بو یازی حاقدا نظریلرینیزی بیزه گؤندهرین:
akafkasyali@hotmail.com
heydarbayat@gmail.com
قاباقکی بؤلوملر:
بیرینجی بؤلوم
ایکینجی بؤلوم
اوچونجو بؤلوم
دؤردونجو بؤلوم
———-
آلمایولو
www.hbayat.com
ایلایگون: يئلگؤن, ۲۱-ي خزل, ۱۳۸۶, ۴:۱۰ گ.ؤ، بؤلوم: ادبیات, فولکلور و ائل ادبیاتی، چیخیش: RSS 2.0، باغلاتما: ترک بک
باخیشلار
۳ گوروش »
RSS گوروش
باغلاتما URI
سلام
تأسوف له بیلدیرتمه لی یم کی:ساوه نیی کندلریندن اولان جوشقان لو عاشیق علی ولدخانی بیر ترافیک قضاسی ندنی ایله آغیر وضعیت ده یاشاییر-ایکی هفته کما حالتیندن سونرا تازا هوشا گلیب-اونا دعا ائدک.عاشیق علی ولدخانی ۸۶۰۴۲۹ دا حکیم تیلیم خان قورولتاییندا شرکت ائتمیشدیر.جوشقان کندی مرغئی کندینین ۸ کیلومتریسینده دیر و بایات دهستانی-نوبران بخشی اوستونه دیر.
گوروش اسدالله امیری دن — خزل ۲۲, ۱۳۸۶ #


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
گوزل آذربایجانی موزیک لری دانلود ائدین
Azərbaycan mp3’ləri danlod edin
آهنگ های اصیل آذربایجانی دانلود
Üzeyir Hacıbeyov “Koroğlu” (Opera) Overture کوراوغلو اوپراسی
Üzeyir Hajibeyov “Koroglu” (Opera) Dance from the third act کوراوغلی
Üzeyir Hajibeyov “Sensiz” (Romans) اوزییر حاجی بیف سنسیز
Muslim Magomayev “Nargiz” (Opera) Nargiz aria نرگیز اوپرا
Polad Bulbuloglu Gel ey seher پولاد بولبول گل ای سحر
Değirmen grubu – Sarı Gelin; دییرمان گروپو ساری گلین
Değirmen grubu – Azerbaycan; دیرمان آذربایجان
Değirmen grubu – Gara Gile;دییرمان قاراگیله
Değirmen grubu – Ag Chichek دییرمان آغ چیچک
Değirmen grubu – Cücelerim; جوجه لریم
Gedir Rustamov- Sona Bülbüller; سونا بولبوللر
Arif Babayev – Yar Bize Gonag Gelecek; یار بیزه قوناق گله جک عاریف بابایئو
Sexavet Memmedov – Azerbaycan Maralı; آذربایجان مارالی
Garabag Shikestesi قاراباغ شیکسته سی
Filed under: آذربایجانی موزیک لر Azərbaycan müzikləri | Etiketlənmiş: Azerbaycan marali mp3,Azərbaycan maralı mp3,Azərbaycan mp3,ağ çiçək mp3,cücələrim mp3,gəl ey səhər mp3,koroğlu mp3,qarabağ,qarabağ şikəstəsi mp3,qaragilə,sari gelin mp3,sarı gəlin mp3,sənsiz mp3,قارا گیله,قاراقیلم,قاراگیلم,قاراگیله,قاراباغ,قره باغ,موزیک آذری,موزیک آذربایجان,موزیک آذربایجانی,موسیقی کور اوغلی,موسیقی سنتی آذربایجان,ماهنی ساری گلین,نرگیز,نرگیس,یار بیزه قوناق گله جک,کور اوغلو,کوراوغو آهنگی,گاراگیله,yar bizə qonaq gələcək mp3,آق چیچک,آذربایجان ماهنیلاری,آذربایجان مارالی,آذربایجان ترانه سی,آغ چیچک,ترانه های آذری,ترانه جوجه لریم,دانلود موزیک کوراوغلی,دانلود موسیقی جوجه لریم,دانلود آهنگ قاراگیله,دانلود آهنگ های اصیل آذری,دانلود آهنگ یار بیزه قوناق گله جک,دانلود آهنگ آذربایجان,دانلود آهنگ آذربایجان مارلی,دانلود آهنگ جوجه لریم,دانلود آهنگ ساری گلین,دانلود ترانه آذربایجان,داونلود,سنسیز آهنگی,ساری گلین,ساری گلین موزیک,ساری گلین ماهنیسی | 1 Comment »


text:
مرتضی توحیدی نین دُنبالان حاقدا یازدیغی شعر دن سونرا، سایین مهدی محمدی بو شعرین ائتکیسینده یازدیغی شعر بیرلیکده اوخویاق...
چوخالیب مشتریسی وای حالینا دنبالانین
قصهسی چوخدی هله باخ دالینا دنبالانین
آد قویان قبرووه رحمت یارادیبسان واللاه
باش اَییر کیم ائشیتسه آدینا دنبالانین
چوخ ملامت ائلهمه چؤلده گَزَن شخصلری
بیرکیلو آل یئ بیگون باخ دادینا دنبالانین
جیریغی گورجک اورکدن ائله بیر ضربه ورور
یئریییر طوله میخی هفت قاتینا دنبالانین
قورخاسان سنده بیگون طوله میخی الده توتوب
دوشهسن چؤلده خرامان دالینا دنبالانین
هره بیر یئرده ییغیر رحمی گلن واردی مگر؟
بیری یوخ بلکه چاتا فریادینا دنبالانین
بئله کی من گؤرورم شهرت آچیب خلق ایچره
ورولار بیر تزه میدان یادینا دنبالانین
بیر ایداره بیر اوتاق منسوب اولار دنبالانا
پول یئیه تا نئچه مسئول آدینا دنبالانین
هره بیر سمته گئدیر نوختاسی یوخ دایچا کیمی
تاپا شاید یئکهسین اولادینا دنبالانین


text:
پروفئسور دوكتور جواد هئیت 1383 و 1384 جو ایل نئجه وصیت ائتدی؟ (1)
بو گونلر شفاء تاپماسینا دوعا ائتدیگیمیز
بؤیوك بیلگین ، آذربایجانیمیزین و تورك دونیاسی نین افتخاری
پروفئسور دوكتور جواد هئیت 1383 و 1384 جو ایل نئجه وصیت ائتدی؟(1)
حسن راشدی 23/تیر/ 1393
آچیقلاما : منیم ، اوستادیمیز دوكتور هئیت باره ده یازدیغیم اؤزَل یادداشتلاریم وار ، بو یادداشتلار وارلیق درگی سی نین دفتری كیمی ساییلان دوكتور هئیتین مطبّینده و دوكتور هئیت له اؤزل گؤروشلرده تاریخ و زامانی یادداشت اولاراق گؤتورولموشدور كی ، زامانی گلدیكده بو یادداشتلار سیرا ایله دیه رلی میلّتیمیزه سونولاجاقدیر ؛ ایندی بو یاددشتلارین ایلك بؤلومو بورادا تقدیم اولور .
...................................................................
تیر آیی نین اورتالاری 1383 جو هجری شمسی ایلی ایدی ، چوخ زامانلار اولدوغو كیمی بو گونده بؤیوك بیلگین دوكتور هئیتین وارلیق مجله سی نین دفتری كیمی اولان و فلسطین خیابانیندا یئرله شن مطبّینده ، دوكتورون یانیندا ایدیم .
بو گون ، چوخدان منیم ذهنیمی اؤزونه مشغول ائدن آمما اؤزومه جرئت وئریب دوكتوردن سوروشا بیلمه دیگیم بیر سورغونو سوروشماق ایسته ییردیم!
او گون بیر مقدّمه دن سونرا و دوكتور هئیتین میلّتیمیزه نه قدر ارزشلی و دیه رلی اولدوغونو قید ائتدیگدن سونرا دوكتوردن سوروشدوم :
"آقای دوكتور آللاه سیزه 100 ایل عؤمور وئرسین ، لاكین بوتون اینسانلار نهایت دونیادان گئتمه لی دیر، آمما بؤیوك اینسانلار دونیادان گئتدیگدن سونرادا اونلارین جسمی نین هارادا دفن اولماسی اؤنم داشییر و میلّت ایچینده او مكان بیر معنوی مكانا چئوریلیر ، آیا سیز بو حاقدا بیر تصمیم توتوبسوزمو ؟ "
بؤیوك عالیم بیرآز فیكیره گئدیب دئدی :
" واللاه بو حاقدا بعضی واختلار فیكیرله شیرم ، آمما نه ایش گؤره جه ییم و هارادا دفن اولاجاغیم باره ده تصمیم توتمامیشام . " من دئدیم :
آقای دوكتور جسارت ائدیرم منی باغیشلایین ، آمما سیز بوتون وجودونوزلا ایندیه كیمی آذربایجانا و میلّتیمیز یولوندا چالیشیب سینیز ،سیزین جسمینیزین آذربایجاندا تورپاغا تاپشیریلماسی میلّتیمیزه چوخ اؤنملی دیر ، آیا تبریزده تورپاغا تاپشیریلماغا فیكر ائدیب سینیزمی ؟
دوكتور دئدی :
" بو یاخشی فیكیردیر آمما منیم عائله م عمومیتله ایندی تهراندا یاشاییرلار "
من دئدیم : آقای دوكتور سیز داها اؤز عائله و قوهوملارینیزین یوخ ، بیر میلّتین سینیز.
دوكتور دئدی : " بو حاقدا فیكیرلشمه لییم "
............................
حدودا ایكی آی سونرا :
وارلیق دفتری ( دوكتور هئیت مطّبی) ، چهار شنبه 11/ شهریور / 1383 ساعات : 6 حدودو آخشام اوستو :
دوكتور هئیت یالنیز ایدی و منشی سی آقای اسكندری دن باشقا مطبّ ده بیر آدام یوخ ایدی ، داها دوكتور ح. جعفر زاده ده یوخ ایدی ، گئتمیشدی تبریزه ......
دوكتور هئیت مندن اكبر آزاد حاقدا سوروشدو ؛ بیر ساعات یاریم قاباقدا منیم جیب تئلفونوما زنگ ائدیب اكبر آزادین توتوقلانماسی باره ده سوروشموشدو ، منده دئمیشدیم گله رم مطبّه و داها آرتیق بو مسئله نی ایضاح ائده رم .
من اكبر آزادین هله ایچه ریده اولدوغونو دوكتوره توضیح وئردیكده دئدی :
" كئچمیش زامان اولسایدی ،ایندی بیر تئلفونلا آزادی حبس دن چیخاراردیم "
بیر موضوع قاباغا گلدی بیردن منیم یئنه دوكتور هئیتین وصیت مسئله سی یادیما دوشدو ؛ سوروشدوم : آقای دوكتور خاطیرینیزده اولسا تقریبا ایكی آی قاباق وصیت باره ده بیر سورغو جنابینیزا وئرمیشدیم ؟!
دئدی :
" بلی، آقای ری شهری بیزیم عائله وی مقبره میزی كی، ابن بابویه ده ( شهر ری ) دیر و آتام و فامیللریمیز اوردا دفن اولوبلار بیزدن آلیب و بیز داها امواتیمیزی اوردا دفن ائده بیلمیریك، من آقای اوجاق نژادا (حجت الاسلام ) دئدیم آقای ری شهری یه دئیین او مكانی بیزه وئرسین چونكو من دئمیشم منی آتامین آیاغی آلتیندا دفن ائله سینلر آمما او مكانی بیزه قایتارماسالار وصیّت ائده جه یم منی باكی دا دفن ائله سینلر ." سونرا آرتیردی :
" حیدر علی یف منه دئمیشدی وصیت ائت وفات ائتدیكدن سونرا سیزی باكی یا گتیریب فخری قبریستانلیغیندا دفن ائله یك ، ایندی ده من باكی یا گئدنده منه بو سؤزو دئییرلر، ابن بابویه مسئله سی حل اولماسا من ده بو ایشی گؤره جه یم ."
من دئدیم : آقای دوكتور تبریزده مثلا مقبرة الشعرادا دفن اولماغا فیكرینیز نئجه دیر ؟ و آرتیردیم ، اوستاد شهریارین تبریزده دفن اولماسی چوخ اهمیت داشیییر ایندی .
دوكتور دئدی : " آخی منی مقبرة الشعرادا دفن ائله مَزلر كی ......"
بو زامان ،
تبریزدن بیر اوغلان و بیر قیز اؤیرنجیسی گلدی و سؤزلر یاریمچیلیق قالدی
...........................................
تقریبا بیر ایل سونرا :
چهار شنیه 9 / شهریور / 1384، مطبّ
آخشام اوستو مطبّ خلوت اولدوقدان سونرا كی، ساوالان (حسن مجید زاده ) ده اوردا ایدی و اوچوموز ( دوكتور هئیت ،حسن مجید زاده جنابلاری و من ) مختلیف مسئله لر بارده دانیشیردیق یئنه منیم دوكتور هئیتین وصیت موضوعسو یادیما دوشدو .
من بو گون ، ساوالان جنابلاری ایله بیرلیكده یئنه وصیت باره ده دوكتورله دانیشدیم .
ساوالان دا ، رحمتلیك دوكتور جاویدین تبریزده نئجه دفن اولماسیندان دانیشدی ، علی تبریزی نین وادی رحمت ده نئجه دفن اولما موضوعسونو دیله گتیردی و نهایت دوكتور هئیت دئدی :
" منیم خانیمیم ایسته ییر منی اؤز عائله وی قبیرلرینده تهراندا دفن ائتسینلر لاكین من اونا راضی دئییلم " .
بیزده دئدیك، البته سیز راضی اولمازسینیز ، سونرا دوكتور هئیت آرتیردی :
" بیلمیرم
باكی و یا تبریزده دفن اولماغیم نئجه اولاجاق ؟ "
بو سؤزدن سونرا من دئدیم :
آقای دوكتور ، هم تبریز و هم باكی هر ایكیسی آذربایجان تورپاغی دیر ، آمما سیز
وصیت ائدین اوّلجه تبریزده مثلا مقبرة الشعرادا و یا سیزه اویغون باشقا بیر یئرده دفن اولاسینیز ، لاكین سیزین تبریزده دفن اولماغینیزا مانع اولسالار وصیت ائدین باكی دا دفن ائتسینلر ؛ یعنی وصیت ائدین " منی تبریزده دفن ائدین اگر تبریز اولماسا باكی دا تورپاغا تاپشیرین " .
دوكتور دئدی :
"بو چوخ گؤزَل پیشنهاددیر ،ائله اوجور ائله رم ، چونكو باكی لیلاردا تبریزی چوخ سئویرلر و اونا باشقا بیر حیسّ ایله باخیرلار ، تبریز اولماسا باكی اولار ." سونرا ساوالاندا بو وصیته تأكید ائتدی .
هر ایكیمیز دوكتور هئیتین آغزیندان چیخان بو سؤزلرین شاهیدی اولدوق او گون و 9 / شهریور / 1384 تاریخینده ، آخشام اوستو و دوكتور هئیتین مطبّینده .
ائشیتدیگیمیزه گؤره دوكتور هئیت بو وصیتی ائله بوردا دئدیگیمیز كیمی یازیب و لازیم اولان یئر و یا یئرلره ده تحویل وئریب دیر .
بیز ، اوره یی آذربایجان سئوگیسی ایله دائما چیرپینان پروفئسور دوكتور هئیتین شفاء تاپماسینا دوعا ائدركَن ، اونون ائتدیگی وصیتینی ان ساغلام زامانیندا بورادا گتیرمك ایسته دیك .
دوكتور هئیت باره ده منیم اؤزل و چوخلو یادداشت خاطیره لریم وار كی ، بو یادداشت خاطیرلری یئری گلَركن بؤلوم - بؤلوم و ائله بو وئبلاگدا و فیسبوك صحیفه مده سیزلرله پایلاشاجاغام .


text:
باتی آزربایجان چئوره قوروما قورومو گنل مودورو حسن عباسنژاد، اورمو گؤلونون اوز اؤلچومونون یوزده 53 قورودوغونو بلیرتیب
50 مین هکتار اوز اؤلچومو ایله ایرانین قوزئی باتیسی، آزربایجان بؤلگهسینده یئرلشن اورمیه گؤلو، ایرانین ان بؤیوک گؤلو و دونیانین ایکینجی ان بؤیوک دوز گؤلودور. اوزمانلارین دئدیگینه گؤره؛ اورمو گؤلونون دابانیندا 10 میلیارد تون توز واردیر.
سویو جیغاتی، تاتائو، گدار، باراندوز، شهرچایی، نازلی و زولا چایلاریندان تأمین ائدیلن اورمیه گؤلو، سون 20 ایل ایچینده تیکیلن 35 سد نتیجهسینده 5/5 میلیون مترمکعب داها آز سویا صاحیب اولموشدور. داها اؤنجه یاریم میلیون مترمکعبی ده دیگر چایلاردان و بولاقلاردان تأمین اولان اورمو گؤلو، یانلیش پولیتیکالار سونوجوندا بو سولاردان دا محروم قالمیشدیر.
بیر زامانلار انزلی باتلاغیندان سونرا ایرانین ان بؤیوک طبیعی حیوان باریناغی ساییلان اورمیه گؤلو، یونسکو طرفیندن قید اولونان 102 آدادان اولوشماقدایدی کی، حاضیردا اونلاردان هئچ بیر اثر قالمامیشدیر.
دئییلنلره گؤره، بیر زامانلار اورمیه گؤلونون دوز مقداری هر لیترده 80 قرام ایدی و اورمیه جنتی اولاراق بیلینردی.
اوزمانلارا گؤره، اورمو گؤلونون قوروماسی یالنیز بؤلگهنی دئییل، عراق و تورکیهنی ده ائتکیسی آلتینا آلاجاقدیر.
باتی آزربایجان چئوره قوروما قورومو گنل مودورو حسن عباسنژاد، اورمیه گؤلو اوز اؤلچومونون یوزده 53 قورودوغونو بلیرتهرک، آراز چاییندان ایللیک بیر میلیارد متر مکعب سویون گؤله کؤچورولمهسی گرکدیگینی وورغولادی.
اورمیه گؤلونون گونئی بؤلوملرینین 10 کیلومتر گئریلهدیگینی سؤیلهین عباسنژاد، دونیانین 2-جی دوز گؤلو اولان اورمو گؤلونون گئچن 15 ایل ایچینده هم یاغیشلارین آزلیغی، هم ده یئر آلتی و یئر اوستو سولارین اویغونسوز بیر شکیلده ایشلهدیلمهسینه شاهید اولدوغونو سؤیلهیهرک، "حاضیردا اورمیه گؤلونون دوز مقداری هر لیترده 400-380 قراما چاتاراق کریستاللاشمیش و بو دوروم سون درجه تهلوکهلیدیر" دئدی.
عباسنژادا گؤره، 5 مین 700 کیلومترمربع اوز اؤلچومو اولان اؤرمیه گؤلونون 2 مین 700 کیلومترمربعی دوزلوغا دؤنوشموش و دوز تپهجیکلرینین بلیرمهسی، گؤلون یؤنهتیمینی چتینلشدیرمیشدیر.
باتی آزربایجان چئوره قوروما قورومو گنل مودورو، بؤلگهده هاوا ایستیلیگینین 2 درجه آرتماسی ندنی ایله، سویون دا داها سرعتلی بیر شکیلده بوخارلاشدیغینی وورغولایاراق، قوشلارین، اؤزللیکله ده اورایا کؤچ ائدن فلامینگولارین قانادلاری یاپیشان دوزلار اوزوندن اوچماقدا چتینلیک چکدیکلرینی ده سؤزلرینه اکلهییر.
عباسنژاد آیریجا، سون زامانلاردا بورو یولویلا اورمیه گؤلونه سو کؤچورولمهسی پروژهسینین دؤلت کومیسیونوندا اونایلاندیغینی و یاخیندا 18 کیلومتر بورو چکیلهرک، ساری جئیرانلارین اؤنملی یاشام مرکزلریندن اولان اشک آداسینا سو کؤچورولهجگینین ده موشتولوغونو وئریر.
عباسنژاد، 1390-جی ایلده حیاتا گئچیریلهجک اولان بو پروژه اوچون اوستان بودجهسیندن 500 میلیون تومن پول آیریلدیغینا دا اشاره ائدیر.
چئوره اوزمانی و بیلییورد اوستادی دوکتور اسماعیل کهرم ایسه دؤلتین سولاما سیستمینده اصلاحات آپاریلاجاغینا سؤز وئردیگینی، آنجاق اکین یئرلرینین هله ده گلهنکسل یؤنتملرله سولاندیغی ندنی ایله چوخ مقداردا سویون بوخارلاشاراق هدر اولدوغونو سؤیلهییر.
کهرما گؤره، اورمیه گؤلو تام قورودوغو تقدیرده، یئل، دوز ذرهلرینی اکین یئرلرینه داغیداجاق و اورمیهنین مشهور اوزوم و آلما باغلاری قورویاجاقدیر.
اورمیه گؤلونو قورتارما درنگی باشقان یاردیمجیسی بشیر جعفری، اورمو گؤلو چئورهسیندهکی اکینچیلیک ایشینین دایاندیریلدیغینی سؤیلهیهرک، بؤلگه کندلرینین هله بوشالدیلمادیغینی، آنجاق سوسوزلوغون جیدی شکیلده ایشسیزلیق یاراتدیغینی بلیرتیر.
اورمیه گؤلونو قورتارما پروژهلرینین حیاتا گئچیریلمهدیگیندن تأسوفونو بیلدیرن بشیرییه گؤره، اگر اورمو گؤلوندهکی بو دوروم کونترول آلتینا آلینمازسا، یاخین گلهجکده اؤلکه اوچون جیدی بیر بحران یارادابیلر.
اونا گؤره، اورمیه گؤلونون قورتاریلماسی اوچون عملی بیر گیریشیم باشلادیلمازسا، ایرانین هر طرفینی و اؤزللیکه اؤلکه نین قوزئی باتیسینداکی آزربایحان ایالتینی دوز توزو باساجاقدیر.
اکینچی ائوی گنل یازمانی دوکتور عیسی کلانترییه گؤره، اورمو گؤلونون اوچده ایکیسی قوروموشدور و اگر تامامی قورویارسا، بؤلگه اهالیسی اورانی ترک ائتمک زوروندا قالاجاق.
کلانتری دئییر: ارومیه گؤلونون قوروماسی ایله آغدنیزدن ایرانا و دوغویا دوغرو حرکت ائدن کولک، دوزلاری اردبیل، زنجان و قزوینه قدر داغیداجاق و حتی تبریز و قوشاچای (میاندوآب)کیمی شهرلر بوشالدیلاجاقدیر.
اورمو گؤلونون قورتاریلماسی اوچون ایرهلی سورولن اؤنریلری شاشیردیجی اولاراق دگرلندیرن کلانتری، آراز چاییندان سو کؤچورولمهسینین ده ایران اوچون بیر پایین اولماماسی ندنی ایله اجرا ائدیلهبیلمز بیر پروژه اولدوغونون آلتینی چیزیر.
کلانتری علاوه ائدیر: آرازدان سویون انتقالی اوچون یول اوزرینده سویون 700 متر یوکسکلیگینده پومپاملانماسی گرکیر. خزر دنیزیندن سویون انتقالی اوچون ده سویون 1000 متر یوکسکلیگینده پومپالانماسی لازیمدیر.
اونا گؤره، اورمو گؤلونون قورتاریلماسی، دؤلتین بیر اؤنجهلیکلری آراسیندا دئییل و بؤلگهدهکی سیاستلر داها چوخ فابریکا و قونالقا (هاوا آلانی) تیکینتیسی اوزرینده اوداقلانمیشدیر.
قایناق:
http://tinyurl.com/3se3v2x


text:
یئنی تحصیل ایلی موناسیبتی ایله "ایواز طاها"نین موراجیعتی
1
اوشاقلاریمیز اوخوللارا گئتدیلر، باجیلاریمیز، قارداشلاریمیز ایسه بیلیمیوردلارینا. هئچ بیرینین قولتوغوندا آنادیلینده بیرجه کیتاب یوخ.
2
بو یاخینلاردا مدنیت ناظیرلییی ایکی کیتابیمین نشرینه ایجازه وئرمکدن چکیندی. ندنلرین بیری بو ایدی: سن دئمه کیتابلاریمین یازی قایداسیندا فارسجا و عربجهنین سؤزلرینه سایمازلیقلا یاناشیلیب. دؤولت مأمورونون آرگومئنتی داها غریبه ایدی: "فرهنگستان فارسی بئله بویوروب". سؤز یوخ کی، شرقی تیمورون دیل آکادئمیاسی بورکینافاسونون دیلی بارهده فیکیر سؤیلهسهیدی، تهرانین دئیینگن تئلئویزیاسی دونیا سیستئمینین عدالتسیزلییی بارهده گئجه گوندوز دنگ ائدهجکدی بیزی. آمما فارس دیلی آکادئمیاسی بوتون دیللری فارسجانین بیر لهجهسی سایدیغیندان، منیم دیلیمده بیر سطیر اوخویوب یازمایان آدام گؤستریش وئریر کی من دئین کیمی یاز.
فرهنگستانین وظیفهلرینین یالنیز بئشینجی مادهسینده، اؤزلری دئمیشکن "محلی مدنیتلرین حفظی"ـنه ایشاره اولونور. بو ایشاره باشقا میللتلره کورون ایشیق ساچیرسا، جوملهنین داوامی اومیدلری پوچا چیخاریر. بللی اولور کی، آکادئمیکلر رسمی دیلی داها دا گوجلندیرمک اوچون اولکهنین قیراقـ بوجاغیندا گؤزدن قاچیمیش "فارسجا فولکلور، آدلار و ایصطیلاحلار"ی توپلاماغا وورنوخورلار. گؤزلهنیلمز دئییل، بو فرهنگیستانین سوی آغاجینین کؤکو 1935ـجی ایله گئدیب چیخیر. همین ایلده ممالک محروسهده یایغین اولان آذربایجان تورکجهسی ایله یاناشی باشقا دیللری فارسجانین خیرینه محو ائتمک اوچون بیرینجی فرهنگستان یاراندی. اینگیلیسلر بویورموشدولار، بیر زامان توپلارینی ویئنا داروازاسینا سؤیکهمیش تورکلردن زهلهلری گئدیر.
فرهنگستان چئورهلری گومان ائدیردیلر چاغداش نسل توراپاغا قاریشدیقدا دیلدن یالنیز خاطیره قالاجاق، سونراکی نسل مکتب گوجونه کوتلهیه سیرانمیش یئنی دیله آلیشاجاق[1].
3
نهایت "بیزی بونا آلیشدیراجاقلار" دئیه، 89 ایلدیر بئله اولور. 89 ایلدیر زورلا وئریلمیش کیتابلاری قولتوغوموزدا ساخلاییریق، آنا دیلیمیزی ایسه اورهییمزده. من اورحان پاموکا یازاندا کی، بیزیم بیریمیز ائویمیزی ایتیرمیشیک (قاراباغدا)، او بیریمیز ایسه دیلمیزی (تبریزده)، مقصدیم دیلین اوغورلانمیش "یازی"سیندان گئدیردی، بیریا مظلومیتینین باهاسینا کؤنلوموزده قورویوب ساخلادیغیمیز دانیشیق دیلیندن دئییل[۲] هر ایل دیلیمیزی ائوده قویوب مکتبه گئتدیک، آمما دیلسیزلییه آلیشمادیق. شاهلار سانیردیلار زامان آخاریندا رضا خانین یوخولاری چین اولاجاق[3]، اولمادی. شاه دئییردی اوردودونون مطبخ ایشچیلری ده متجاسرلره (پیشهوری بئله آدلاندیریلمیشدی) قولاق بورماسی وئرمهیی باجاریرلار. آمما بئله اولمادی، پیشهوری دوغما کور نیفریتیمزده یاندیسا، شهریارین ساده دیلینده دیلیمیز پؤهرهلندی.
سبب آیدیندیر: باسقی، زوراکیلیق[4] و تاپداییش[5] کیمی عامیللر "مئیلی" اورهتیر. تاپداییش همیشه اوستبیلینجی[6] یووشدورورسا[7]، آلت بیلینجین[8] گؤزلهنیلمز داورانان گوجلرینی اویادیر. دیل یاشام عرصهسینه فوران ائدیر. دیل آستارادان استرآبادا قدهر آیاقلانیب یئریمهیه باشلاییر، بوغونتو ایللرینده "سازیمین سؤزو" کیمی دیل آبیدهسی یارانیر.
اوشاقلاریمیز اوخوللارا گئتدیلر، باجیلاریمیز، قارداشلاریمیز ایسه بیلیمیوردلارینا. هئچ بیرینین قولتوغوندا آنادیلینده بیرجه کیتاب یوخ. تکی دوغما کیملیک وئرگیسی بئیینلریندن، سئویملی آنادیل سئوگیسی ایسه اورهکلریندن یوخا چیخماسین. قارداشلاریم، باجیلاریم مکتب یاددیرسا، دیلی یادیرغامایین، دیلیمیزی ائوینیزده یئترینجه اؤیرهنین!
ایواز طاها
1389 ـ جو ایلین مهر آیی
[1] آلیشماق (بوردا): عادت ائتمک [2] بوجومله اورحان پاموکا گؤندردیییم مکتوبدا گئتمیشدیر. مکتوب سلیم بابوللا واسیطهسی ایله پاموکا چاتدیریلمیشدی. [3] یوخونون چین اولماسی: یوخونو تعبیر اولماسی، دوغرولماسی؛ یوخونون تحقق تاپماسی [4] زوراکیلیق: خشونت [5] تاپداییش: رئپرئسییا، سرکوب [6] اسوت بیلینج: خودآگاه [7] یووشدورماق: رام ائتمک، اهلیلشدیرمک [8] آلتبیلینج: ناخودآگاه


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
حذر قیل
حذر قیل آه اودوندان ، جورونو عشاقه آز ائیله
خس و خاشاکی یاخما ، شعله سین دن احتراز ائیله
صنملر سجده سی دیر بیزده طاعت تانری چون ، زاهد
کیمی گؤرسن سن اؤز دینین ده تکلیف نماز ائیله
حقیقت حرفینی یازماق دیلرسن لوح ذاتین ده ؟
خطین گلرخ لرین منظور توت ، مشق مجاز ائیله
صنم لر سنگ دل لردیر، ائشیتمزلر سؤزو زاهد
یئتر بیهوده من تک اونلارا عرض نیاز ائیله
سنین نازین گؤرنده ، عقل قالماز حسبته للله
آمان وئر عاشق دیداره بیر دم ترک ناز ائیله
یولوندا انتیظار مقدمین له خاک اولان چوخدور
خرام ائت بیرقدم ، من خاکساری سرفراز ائیله
فضولی جانه تاپشیریدن خیلین ، ایندی رسواسن
سنه کیم دئییرکی هر نامحرمه ، افشای راز ائیله
محمد فضولی
Filed under: محمد فضولی,تورکی شعرلر Türkcə şeirlər Etiketlənmiş: | فضولی نین تورکی شعرلری,فضولی نین شعرلری,محمد فضولی,آذری شعر,آذربایجان شعرلری,تورکی شعر,تورکجه شعرلر,شیخ محمد فضولی


text:
آخشامدیر، ایل؛ اوزاقلیق ایلی، آی: خزان آیی
چینینده بیر گونش آپاریر باغری قان آیی
داغلارهوروت- هوروت باخیراولدوزلارآغناییر
یولدان چاتیبدیر آل گونشین ایمتحان آیی
بیلمم نئجه یئتیشدی او ایتگین یئره گونش
تاپشیردی توپراقا سارالان ، مهریبان، آیی
یوخ بلکه ده سولار ال ا له وئردی قویلادی
نم هانسی گولده گول کیمی رنگی آتا ن آیی
گوردوم طبیعتین گوجو نو ائیله دیم یقین
گویده ن یئره گتیر مگ اولارمیش گومان ،آیی
یئل اوخشائیر :دایان ،گونشین آرخاسی دایان!!
ماوی گویونده گئج چیخیب آی تئز باتان آیی
ای عیصمتین عوصاره سی ای خلقتین گولو
ای گویلرین ایشیقلی یئری ، پارلایان آیی
خلق ایچره کیم ایشیقلیقا ایستر مثل چکه
قاوزار باشین سمایه وئرر تئز نیشان آیی
بوندان سورا سنین بو نیشان سیز مزارینی
قالدی گله آچیقلایا او جمکران آیی


text:
آزربایجان قادینی و وارلیغینین گرکلری
مهسا مئهدیلی
(قادینلار بیر دیرلی آماجلا قارشیلاشدیقلاری آن، قهرمانلیغادک بو آماجدایوکسه لرلر) استاندال
آزربایجان
میللی حرکتی اورتا دوغونون باشقا میلتلری نین دئموکراتلاشما حرکتلری نین
یانی سیرا اؤز جوغرافییاسیندا معروض قالدیغی سییاسال_توپلومسال
ایستعمارلارا قارشی کوتله سی ایچریسینده اینسانی کیملیک حاقلارینی
تانیتدیریب، منیمسمه گوجونو یاراتماقدادیر.
دئموکراسییه
دوغرو گئدن بیر حرکتین گرگینده اولان اؤزللیکلریندن اؤز ایچریسینده اینسان
حاقلارینی تانیتدیریب چئشیدلی یؤنلردن اینجله ییب و اینسانی بیر دوشونجه
یاپیسی اوزرینه گلیشمه سیدیر.
دونیانین مودئرنلشمه سورجیله و
اورتادوغو- دا باشلانمیش اولان اینسان حاقلاری نین برابرلیگی و دئموکراسی
ایسته می ایله برابر آذربایجان میللی حرکتینی دونیا سییاسال آلان لاریندا
اولغون و گلیشمیش بیر بیچیمده اورتایا چیخارماق ایچین کیملیگی تاپتالانمیش
میللتیمیزین جینسل كیملیكلریندن دولایی تاپتالانمیش كوتله نین یاریسینین دااؤزل سیخینتیلارینی همد و سورونلارینی تانیدیب اینجله مک گرکلیدیر. بیزیم
توپلوموزداجینسییت ده میللییت کیمی اینسان کیملیگی نین اؤزللیکلریندن
اولدوغو ایچین، آذربایجان قادینی نین هم میللی کیملیگی هم ده جینسل
کیملیگینی دیرلندیرمک کوتله نین هامیسینی ائییتمکده ان اؤنملی رولو اولان توپلومون یاریسینی تانیماق دئمکدیر.
1.آزربایجان قادینی نین میللی کیملیگی
آزربایجان
قادینی بیر آذربایجان تورک اینسانی اولاراق دوغولدوغو عائیله ایچریسیندن
باشلانان حیاتیندان کئچدیگی توپلوما دک سورکلی فارس شوونیزمی نین
باسقیلاری نین آماجیدیر. فارس ضیالیلاری نین سویجولوق دوشونجه لریندن
قایناقلانان ایران بیرلشمه سی آدلی آسیمیلاسیون سییاستی تورک عائیله سی نین ایچریسینه دک کئچیب تورک اینسانینی کیملیگیندن ائلینه ائتمکده دیر.
اوشاقلارین
تورکجه آدلا آدلاندیرما یاساغی، دوشونجه دونیاسیلا ایلگیلنمه آراجلاری
اولان رادیو تئلویزیون، درگیلر و کیتابلار هامیسی فارس و فارسلاشدیرما
اینحیصاریندادیر، مودئرن دونیادا آذربایجان بالاسی نین كیشیلیگینین
اولوشوموتورك کیملیگینی گوجسوزو تاپتالانمیش گؤرمکله باشلانیر.
, گلیشمه سی و دوشونجه لرینین بسله نیب سوموتلانما سورجینده ، فارسجا دوشونمک، دویولارینی فارسجایا چئویرمک و تورک کیشیلیگینی سویونوب
فارس پالتاریلا توپلومدا گئیینمک زورونداقالیر. بئله بیر توپلومسال دوروم
یارادیجیلیق، حاقینی ساوونما هم ده دوشونجه لرینی یانسیتما گوجلرینی
اولومسوز ائتکیله ییر. بو آرادا قادینلار بییولوژیک اؤزللیکلریندن قایناقلانان
کولتورل ائیتیم قوراللاریندان دولایی اینجه اسنك کیشیلیک یاپیلاری ایچین
آسیمیلاسیونون بیرینجی و ان قولای ائلینه اولان سئچنکلریدیر. گلوریا
ایشتاینم’ین (قادین درگیلری نین تمل داشین قویان) بو سؤزو
آذربایجان قادینی نین گوجله نیب گلیشمه سینی انگلله مه ائتکنلرینه اؤرنک
اولا بیلر کی یازیر " قادینلارین گلیشیب گوجلنمه سی نین ان
بؤیوک انگللری آتامانلیق و سویچولوقدور. بونلار چوخ تمل و درین بیر یؤنتیم
اولاراق ارککلرین قادینلاری و بیر سویون باشقا سویو یؤنلتمک ده باشلانغیج
اولان سورکلی یؤنتملردیرلر.[1]
آزربایجانین بیتؤو اینسان توپلومونون ایکی جینسل قوطبا بؤلونمه
سی و قیزا و ارکه یه جینسل روللار وئرمک قادینی فاس آسیمیلاسیونوونا
حاضیرلاییجی اولور. قادین دا قادین اولدوغوندان دولایی یؤنتیجی گوجونو
تاپتالاماق و ارککلره باغلی بؤیوتمک قادین دوشونجه سینی ائییلیملی ائتمك ،
اؤز گوونلی قادینلار یئرینه آسیلی قادینلار بؤیوتمکدئمک دیر. جینسل
اؤزللیکلری میللی کیملیک آسیمیلاسیونوندا قوللانماقدیر. آزربایجان قیزلاری
نین فارسجا دانیشماغا فارسلاشمادا ارککلره گؤره داها حاضیر گؤرونمه لری
جینسل تربییتلردن قایناقلانمیش اولا بیلیر.
قادینین آنالیق رولو دوغال
رولودور یعنی آنالیق یئتنگی قادیندا فیزیولوژیک و بییولوژیک اؤزللیکلری
ایچین دوغال اولاراق واردیر، آما بو گونجل قادینی یالنیز آنالیقدا اؤزتله
مک آنلامیندا دئییل. مودئرنلشن دونیادا آذربایجان قادینینین آنا اولاراق
توپلومساللاشما سورجینده میللی دورومونا گؤره دوشونجسل و سییاسال گلیشمه سی چوخ اؤنملی و گرگینده اولدوغوموز گئرچکدیر. فارس آسیمیلاسیونونا قارشی فارسجا ساوادلانمیش آنالار, اؤز دیللرینده وکیملیکلرینده ساوادسیزلاشمیشوازیلیب حاقلاری
تاپتالانمیش بیر میلته نجور آنالیق ائده جکلر؟آنا اوشاغی ائییدیب بسله
مکده، بیرینجی گؤرولی ساییلیر یعنی هر قادین بؤیوتدویو اوشاقلاریلا
توپلومون دوشونجه یاپیسی نین قوروجوسو و ساغلاملیغی نین قورویوجوسودور.
آما آزربایجانین تورک اولدوغوندان دولایی اوغرادیغی سییاسال فارس
آسیمیلاسیون سالدیریسیندا اینسانلارین مودئرن توپلومساللاشما سورجینده آ
زربایجانلی آنا اولماق ایچین اؤنجه میللی کیملیگینی آنلاییب اونو
قازانماغا گوجلنمك و میللی کیشیلیگینی تانیییب توپلوما آشیماسی آنالیغین ایلک گوروی اولاراق تانیلیرسا دئمک کی کیملیگینی منیمسه ین بیر توپلوما اییه اولا بیله جگیک. آییق قادینلارین میللی دیرلرین ده درین بیلگیلی اولوب آنالیق ائتمه لری توپلومون هامیسی نین آییق اولماسی نین گوونجه سی دئمکدیر. قادینلارین تورک کیملیگیندن دولایی هانسی ائکونومیک
کولتورل توپلومسال و تاریخی حاقسیزلیقلارا اوغرادیقلارینی بیلمه لری،
دویمالاری و تورک قادینی اولاراق دیرلی اولدوقلارینا گوونمکلری میللی دیرلرینی منیمسمه كده گوجلندیرر.
2.آذربایجان قادینی نین جینسل کیملیگی
ویرجینیا
وولفون دئدیگی کیمی (چوخ یاخشیدی هر بیریمیز نئچه کره بونون اوزوندن یازاق
کی قادین و ارکک یئرینه اینسان یئرلشدیرمه لیگیک ). قادین و ارکه یه بیر
بیریندن آیری کیملیک وئرن اینسان توپلومونو ایکییه بؤلمک بیرینی بیریندن
اوستون توتماقدیر. آذربایجاندا بو آیریمی درینله دن ائتکنلر ایرانین آنا
یاساسیندا قادینلار حاقیندا کئچیریلن آیریمجیلیق یاسالار و آذربایجان
توپلومونون دینی سننتی بیر یاپیدا اولدوغودور . ایران یاسالاریندا
دونیانین قینادیغی ان حاقسیز یاسالار قادینلار حاقیندا کئچیریلیر؛ اؤرنک
ایچین بوشانما حاقی نین ارکه یه وئریلمه سی، قیز اوشاغی نین اوغلان
اوشاغینا گؤره یاری ایرثییه حاقی، قادی نین قانپولونون یاری ارککجه
اولماسی و ان اؤنملی اولان قادینا حیجابلا کیملیک و کیشیلیک تعریفلنمه سی
و جینسیت آدییلا قادی نین ووجودونو ارککله فرقلی قوراللارلا اؤرتونمه سی،
قادینی توپلومدا بیر جینسل کیملیک وئریبدیر. توپلومدا توخونمازلیق قورالی
اولاراق کولتوره و بئیینلره آشینیبدیر. قادین چیلپاقلیغیدا بیر تور
جینسللشدیرمه دیر کی بیزده بئله بیر کولتور اولمادیغینا گؤره اوستوندن
کئچیریك
آزربایجانین
بو گونکو کولتور و سننتلرینده قادین هر زامان ارکه یه گؤره تعریف اولونور،
یعنی اینسان اولاراق دئییل ارکه یه قادین اولاراق تانینیب. بیر ارکگین
قیزی باجیسی ائشی … اولماق ایستر ایسته مز قادینا جینسل
کیشیلیک وئریر . دیشیلیک و ارککلیک كیملیگی قادین و اركگی بیربیریندن آیری
ایكی توپلومسال قاتابولور و ائله بو آیریمدان دولایی2(ان عادی اركك لر اؤزلرینی قادینا قارشی یاریم تانری سانیرلار) بو یؤنتم قادیندا قورخاق اسنك و اییلیملی كیشیلیك اولوشدورور. بیزیم
سننتلریمیزده قادین ناموسدور، بیر سوره قارداش و دده سی نین ناموسودور،
داها سونرا یئنه ناموس اولاراق ارینه عایید اولور بو ناموس آلیش وئریشینده
قادین اؤزو اوچون ناموسلو یا ناموسسوز ساییلمیر ارکک ایچین ساییلیر. و
ارککلرده اؤز کیشیسل داورانیشلاری ایچین ناموسلو یا ناموسسوز اولمورلار.
بیر ارکگین جینسل یاشامی نه قدر کیرلی اولورسا اولسون قادینی و ائشی اونون
ناموسو ساییلیر یانی ارککلر اؤز اینسانی کیشیلیکلرینی قوروماق ایچین اؤز
اخلاقلارینی قوروماق و اینسانی دیرلری سایماق گرگینده دئییللر و ناموس
سینیرلاری اؤز تنلری دئییل قادینلاری نین تنیدیر. بئله بیرتوپلومسال
یؤنئتیم نه چیرکین فاجیعه لر کی یول آچیب. ارکگین جینسل داورانیشلاریندا
سینیرا گرگی اولمادیغی و اؤزونو اؤزگور گؤرمه سی نین ندنی جینسییت آدینا
بیرینی بیرینه آشاغیلاماقدان ایره لی گلیر … مودئرنلشمه و دئموکراتلاشما
سورجینده گونجل قادینی بئله جینسل روللارلا توپلومساللاشماسی اونو اؤنملی
سورونلارلا قارشیلاشدیریر .قادی نین بو توپلومدا اخلاقی و سوسیال گووه نی
یوخدور و سوسیاللاشما سورجینده اونا جینس گؤزوله باخان توپلوما قارشی نجور
کیشیلیگینی ساوونا بیلر؟ قادین بیر یاندان فارس دیكتاتورلوغونون
سالدیریسیندا بیر یانداندا ارككلرین دیكتاتورلوغونون ان قولای ازیلن
سئچنگیدیر…بئله دوشونجسل سوسیال انگللردن دولایی آذربایجان گونجل قادینی
سییاستدن و میللی قایغیلاردان قاچیر و اؤزگورلوگونه سایغیلا یاناشان اؤزگه کولتور و توپلوملارا سیغینیر.
ایدئال
بیر یونئتیم کیشی نین کیشیسل کیملیگی نین و باغیمسیزلیغی نین گوونده
اولماسینی گؤرستمه لیدیر. آذربایجان ضییالیلاری بو گون کوتله سی نین
یاریسی نین ایستکلرینی و موباریزه لرینی گؤروب میللی حرکتلرینه چکمه لیدیر .
اینسان اؤزگورلوگو اساسیندا اولوشان بیر میلت دئموکراتلاشماسی سورجی اینسان اؤزگورلوگونه سایغیلا یاناشماغی اؤز
اینسانیندان باشلامالیدیر. آتامانلیق دیکتاتورلوغا حاضیرلاشمیش بیر توپلوم
یاراتماقدیر اوشاق دوغماق و سوت وئرمک بو گون توپلومسال رول ساییلمیر و
یؤنتیجی و موباریز قادینلاریمیزین کؤلگه ده ساخلانماسیلا اؤز ایچیمیزدن
بؤلو نه جگیك..
سونوج اولاراق، آذربایجان
قادینلاری جینسل کیملیک سینیرلارینی آشیب اینسان اولاراق دیرلرینی
اؤزلرینه و توپلوملارینا ایثبات ائتمه لیدیرلر. آذربایجان قادینی یوخاری
دا دئدیگیمیز کیمی هم جینسی هم ده میللی آنلامدا باسقی آلتیندانیر. بو
باسقیلار سونوجو آذربایجان قادینی اوزونو دوغرو بیر شکیلده تانیماسینا و
تانیتماسینا انگلدیر.
میللی و جینسی آیریجالیقلارلا ساواشماقلا اؤزگور گلیشمیش و دئموکرات بیر گله جک بیزیمدیر.
[1] گلوریا ایشتایم، قدرت ما زنان، چئویرن: ناهید کتبی(افشار)، سازمان انتشارات گفتمان، 1379، تهران، ص: 14
(2)سیمون دوبوار
Filed under: آذربایجان مقاله لری Azərbaycan məqalələri Etiketlənmiş: | قادین,قادینلار,یاشاسین آذربایجان,آذربایجان,آذربایجان قیزلاری,آذربایجان قادینی,زن آذربایجان


text:
حاقلاریمیز آیاخلانیر تالانیر میللتیمیز گونو گوندن اویانتیر
عمری اگر باقی اولا ایستدیگین ساقی اولا
دوشمن گله یاغی اولا موحببته باتا بیلمز
داغ داغا چاتا بیلمز دوست دوستی آتا بیلمز
یاغیش یاغیر داشلارا کیرپیک دییر قاشلارا
دئین اوچان قوشلارا آپارسین بیزدن سالام
وفالی یولداشلارا
یامتن فلک منه وفا قیلمادی
بیر کس منیم وفاداریم اولمادی
من آغلاتدیم،من گولدوردوم دوسلاری
من گئدیرم منیم یئریم بوش اولسون
یاخچی دوسلار هر دیاردا خوش اولسون
دونیادا نه قدر ثروتیم اولسا قیمتده گؤزل یولداشا چاتماز
زولفون داراماق رمزینی من شانه ده گؤردوم
شمع آتشینه یانماغی پروانه ده گؤردوم
هر نوع بشر ایله دولانیب هم قدم اولدوم
مردانه صیفت دوسلاری میخانه ده گؤردوم
بیز کاسیبلارین اوره گی کینه سیز دیر هر کیم له دوستلوق ائتسه ک یئری سینه میزدیر
برچسب ها: اس ام اس، تورکجه اس ام اس، مسیج، تورکو اس ام اس لر، اس ام اس های ترکی،


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
بو پست دا اوشاقلار اوچون اوخونان تورکی سرودلار قویولاجاق اگر سیزده ده بوجور آهنگ لر وار منه گؤندرین تا بوتون آذربایجان اوشاقلاری بو گوزل موزیک لرله بویوسونلر فایل لاریزی منه گؤندرمک اوچون یا منه ایمیل ائدین
duzli.oghlan@yahoo.com
ویا بوخجا سایتینا آپلود ائدین و لینکین منه گؤندرین
http://www.boxca.com
aşağıda neçə gözəl ahəng uşaqlar üçün qoyuram
آشاغیدا نئچه گوزل تورکی آهنگ اوشاق لار اوچون قویورام
کچل کچل بامیه گئتدی مریض خانیه keçəl keçəl bamiyə
دانلود danlod
سحر تئزدن دوراندا * سرود مسواک وورماق səhər tezdən duranda dişləri firçalamaq surudu
دانلود danlod
سای باخ * بیردن اونا جان سایماق سورودو say bax * birdən ona saymaq surudu
دانلود danlod
Filed under: آذربایجانی موزیک لر Azərbaycan müzikləri Etiketlənmiş: | azeri mp3,keçəl keçəl bamiyə mp3,keçəl keçəl mp3,müzik azeri,mp3,mp3 uşaqlar,say bax mp3,saybax mp3,saymaq mp3,səhər tezdən duranda mp3,uşaq mp3,قازاندا قاینار آشیم,موزیک های ترکی کودک,موزیک آذربایجانی,میسواک,مریض خانا,مریض خانا باغلیدی,چچل,چچل چچل بامیه,چچل چچل بامیه صمد ممد,کچل,کچل کچل بامیه,کچل کچل صمد ممد,کئچل,کئچل دئیر آی باشیم,کئچلین باشی یاغلیدی,گئتدی مریض خانیه,گتدی مریض خانیه,آهنگ های آذری,آهنگ آذری,آهنگ ترکی مخصوص بچه ها,آهنگ ترکی ویژه کودکان,آشیمی ایچن اولاردی,اوشاق,اوشاق لار اوچون تورکی سرود,اوشاق آهنگی,اوشاقلار,اوشاخ,اوشاخ لار,اوشاخلار,بامیه,تورکی سرود,تورکجه سرودلار اوشاقلار اوچون,حکیم خانا,دانلود سرود آذربایجانی,دانلود سرودهای ترکی,سایماق,سرود,سرود آذری,سرود ترکی,سرودهای ترکی مخصوص کودک,سرودهای ترکی آذربایجانی,صمد ممد


text:
آمان ننه
موسیقی ترتیباتی : اوزئیر حاجی بیکوف
آستا یئری کمر دوشر بئلیندن
آیری دوشدوم گولومدن ، بولبولومدن
او قدر سئویرم دوشمز دیلیمدن
آمان ننه ، ظالیم ننه ، یار ننه
یاریما دئمیشم منه ساز آلسین
اونو چالیم درد و غمیم آزالسین
مگر من اولموشم یاریم قیز آلسین
آمان ننه ، ظالیم ننه ، یار ننه
بیر یایلاغیم واردیر گولو اؤزوندن
دولانیر بوینوما اؤزو اؤزوندن
من نه دئدیم کوسدون منیم سؤزومدن
آمان ننه ، ظالیم ننه ، یار ننه
Filed under: آذربایجان ادبیاتی Azərbaycan ədəbiyati Etiketlənmiş: | ماهنی,ماهنی سوزو,آمان ننه,امان نه نه


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
آنالار گونی
آنا جان دونیانین آغریسین غمین
بوزارمیش ساچوندا عیان گؤرموشم
سویوق آه چکنده ، اورکدن درین
دونیانی چولقایا طوفان گؤرموشم
دئییرم گوره سن هانکی طالعین
شومچا قایداسینین اوسته دوغولدون
یانیرام گؤره نده ، بو کولوب بئلین
آغ بیر گؤیرچین ، تک چنده بوغولدون
اوزووون قیریشی ،زاماندان دئییل
آجی فلاکتدن، نشاندیر آنا
گؤزووون تور چکن ،چن دومان دئییل
آغلاماغدان گلن زیاندیر آنا
ایندیکی آنالار گونی چاتیبدیر
سنه جان تحفه سی وئرسمده آزدیر
قات قات اورگونده آرزی یاتیبدی
سینه ن ساوالاندیر ، گؤزون آرازدیر
چوروتدون عمریوی بیزلرین اوسته
مهریبان گؤزیوه ، قوربانام آنا
سنه غلام اوللام اؤزوم پیوسته
مین یول باش ایره م ، سن تک انسانا
ناقابیل تحفه می ، قبول ائیله سن
قاریشقانین شاها نه یی وار وئره
ایسته سن گؤزومی ، هدیه وئریم من
او گول قدملرین ،التدا سر یئره
سنین قانادینلا ، اوچور «اولادین»
سنسیز بو دونیا دا ثروتی یوخدور
سنسیز بیر یتیمدیر آنا سوراغلی
آنا سیندان بؤیوک نعمتی یوخدور
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
Filed under: باشقا شاعیرلر,تورکی شعرلر Türkcə şeirlər Etiketlənmiş: | منیم آنام,گوزل آنام,آنا,آنا جان,آنا شعرلری,آنا شعری,آنالار,آنالار گونو,آنالار گونو قوتلو اولسون,آنالار گونو موبارک دی,آنالار گونو موتلو اولسون,آنالار گونی,آنام,اشعار ترکی مادر,تورکی شعر,تورکی شعر آنالار گونو,تورکی شعر آنالار اوچون,شعر آنا,شعر ترکی مادر,شعر ترکی برای مادر,شعرهای ترکی مادر


text:
دیلیم
دیلیم یالقیز ، دیلیم یالقیزدیر آی قیز
اوغول شیرین ولی قیز بالدیر آی قیز
آماندیر اوزاق دورما تورکون دیلیندن
اوکی اصلین دانار کال قیزدیر آی قیز
بیزیم تورکون دیلی گول دن ظریف دیر
بوتون دیللر دال اولسا بو الیف دیر
ادب ده علم ده هر بیر هونرده
سیز آللاه تورکلره کیم لر حریف دیر
وارلیقدا بوتون وار یوخوموز شعر و غزل دیر
هر بیر غزلی اللی آرا تورکه مثل دیر
من جعفری ام سؤز یازارام تورکو دیلینده
تورکون بالاسی تورک اولا عالمده گؤزل دیر
شاعیر : استاد هوشنگ جعفری
Filed under: استاد هوشنگ جعفری,تورکی شعرلر Türkcə şeirlər Etiketlənmiş: | قیز,آی قیز,آذربایجان دیلی,تورک دیلی,تورکون دیلی,دیل,دیلیم


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
آنا
بیر گئجه آلدیم الیمه، قلم کاغاذی
سئوگیدن یازماغا، ماراغیم گلدی
بیر جیر جیر اوخوردو، گئجه ماهنیسین
آجی لارا بیر مزار، قازماغیم گلدی
اوتوردوم دیواندا، آچتیم دفتری
آیریلیق شعریمی، پوزماغیم گلدی
باجادان بیر ایشیق، سریلمیش یئره
آنامین آغ اوزون، گؤرماغیم گلدی
آنامین دیزینه، باشیمی قویوب
دونیانین فیکرینی، آتماغیم گلدی
یئرین آت قاتیندا، اونون یانیندا
هئچ اولمازسا بیر آن، یاتماغیم گلدی
او گئدن یوللارین، ایین قوخلاییب
او اوچان بیر یئره، اوچماغیم گلدی
فیکریمه گلدیقجا، آیریلیق گونو
بولود تک چاخناییب، یاغماغیم گلدی
او یاتان مزاردا، اونو یانیندا
حیاتدان آیریلیب، اؤلماغیم گلدی
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
Filed under: استاد شهریار,تورکی شعرلر Türkcə şeirlər Etiketlənmiş: | منیم آنام,گوزل آنام,آنا,آنا جان,آنا شعرلری,آنا شعری,آنالار,آنالار گونو,آنالار گونی,آنام,اشعار ترکی مادر,تورکی شعر,تورکی شعر آنالار اوچون,شعر آنا,شعر ترکی مادر,شعر ترکی برای مادر,شعرهای ترکی مادر


text:
تورکیه نین ان بویوک دموکراسی میتینگی
دورنانیوزون آلدیغی خبرلره گوره ؛ ۱۵ ژوئیهده آلچاق قالخیشمادان بو یانا تاریخ یازان تورک میللتی، افسانوی بو اثرینه ایمضانی، ایستانبول یئنیکاپیداکی دموکراسی و شهیدلر میتینگی ایله آتدی.
بیر میللت کی، داها ۳ هفته اوّل اوزرینه بومبا یاغدیریلمیشدیر.
کوچهلرده عسگر قیلیقلی خائینلرین تانکلی توفکلی هوجوملاریندا ۲۳۹ جانینی شهید وئرمیش.
داها ۳ هفته اوّل موستقیللیگینه نظرده توتولموش، تورپاقلاری ایشغالین ائشیگیندن دؤنموش، اگمنلیگی الیندن آلینماق ایستنمیش …
مجلیسی ییخیلیب باغلانیلماق، پرزیدنت اؤلدورولمک، مرزلری یئنیدن بلیرلمک عذره حاضیرلانان آلچاق بیر سناریونو یوخ ائتمیش.
یئتممیش، ۲۲ گئجه بویونجا کوچهلرده گونشین دوغوشونو گؤزلمیش، قارانلیغین آیدینلیغا دؤندوگوندن امین اولوب ائوینه آنجاق او زامان گیدهبیلمیش.
و نهایت ۲۳-جو گون ایستانبولدا، پرزیدنت رجب طیب اردوغانین چاغیریشییلا، من بو پارتیدئنیم، من بو اتنیک کؤکندئنیم دئمهدن، الینده تورک بایراغی تک سس تک نفس اولموش.
بیر میللت کی ۱۵ یول گئجهسی صاحب چیخدیغی دموکراسیسینین، جمهوریتینین ظفرینی ایستانبول یئنیکاپیدا اؤلومسوزلوکله قوتسامیش.
عینی زامانلی اولاراق، دیاربکیردان ادیرنهیه، آنتالیادان سینوپ، کوچهیه چیخیب “تورکیه بؤلونه بیلمز” شعارلارینی، پنسیلوانیاداکی او خائینه و او ایلانی بسلهینلره قیشقیرمیش.
سوریهدن، افغانیستاندان، عراقدان تورکیهیه سیغینمیش، وطن سئوگیسینی بورادا دادمیش یوز مینلری ده یانینا آلمیش.
اوجا تورک میللتی.
سن نه بؤیوکسن.
قانینی داشییانی غورورلاندیریر، بیگانهنین/ یادین اولانی جیجیکلندیریسن.
دوستونا گوون، دوشمهنینه قورخو سالیرسین.
ایستیقلال مارشینلا بوتون شهیدلرینی یاد ائدیر، بایراغینلا موستقیللیگینین سونسوزلوغا پرچینلیرسن.
نئجه بیر ایماندیر کی سنینکی، اؤلدورولمک ایستیرکن یئنیدن دوغولور، دیز چؤکتورولمک ایستنیرکن داها دا شاهلانیرسین.
قایناق: تی آر تی
.


text:
غزل و غزال
بو گئجه باده ایله دفع ملال ائیله میشم،
عؤمرون بیر گئجه سینده بئله حال ائیله میشم.
بیز هارا، تار هارا، یا رب، گئجه مئیخانه هارا؟
اونودوب دردی بو ایّامدا مجال ائیله میشم.
ساقی نین غمزه سی اوخ، مئی جامی اولموش سپریم،
فلكین جؤورو ایله جنگ و جدال ائیله میشم.
مئی دمیر تك ائله ییب جانیمی، غمله ووروشوم،
غم دئمه، دوشمنیمی روستم زال ائیله میشم.
آجی ایامی شیرین ائتمگه سرخوش دولانیب،
كؤنلومو ایندی اسیر خط و خال ائیله میش.
گؤرموشم من اوزونون یاری سینی، تك قاشینی،
ای اوزونده نئجه گؤر سئیر هلال ائیله میش
گئتمیش هیجران اوروجو گؤرجك هلال قاشلارینی،
بایرام اولموش بو گؤروش عزم و وصال ائیله میشم.
گؤرموشم اوزده او زرّین تئلی پروانه كیمی،
یانمیشام اودلارا، ترك پروبال ائیله میشم.
عشق درسی منه اؤیرتسه ده هیجران غمینی،
عشقه دوشمكله بئله كسب كمال ائیله میشم.
یاتماییب صوبحه كیمی من گئجه گون اوزلو یارین،
سینه سی گوزگوم اولوب، سئیر جمال ائیله میشم.
ساقی نین زلفونه عشق باغلاماسا عؤمرو اگر،
من بئله درك ائله ییب، بؤیله خیال ائیله میشم.
شهریارا غزل ائتمیش منی جئیران، گؤزلیم،
گؤر غزل ایله نئجه صید غزال ائیله میشم
Filed under: باشقا شاعیرلر,تورکی شعرلر Türkcə şeirlər Etiketlənmiş: | گوزل آذری شعر,آذربایجان شعرلری,استاد شهریار,تورکی شعر,تورکجه شعرلر,سئوگی شعرلری,عاشیقانه شعرلر,غزل و غزال


text:
زامان بویونجا گؤی تپه
محمدعلی ارجمندی ـ اورمیه 17 مهر 1394
یام ـ یاشیل آلما باغلاری آراسی گؤی تپه کندینین یولو سحرانگیز گؤزللیغی ایله سانکی عدن باغلارینا دوغرو گئدن یولدور. حاووانی تاماها سالیب یولدان ائدن آلما، کرمی اصلی یه بیر اورک مین بیر دیلک عاشیق ائدن قیزیل آلمانی اوزون ایللر بویو اوغلانلار دیشله ییب قیزلارا پای وئرسه لرده اونون رسمینی اپل نه یامان اوغرولاییب! نارین گوللو ایپک دستماللار آراسیندا اولان قیزیل آلمانی گؤی تپه کندینین گؤزللری داها یاخچی تانیر.
گؤی تپه نین اصلی سؤیلو قیزلاری اصلی بولاغیندان سو ایچیب کرملرینه آلما نیشانلی دستمال توخویوب پای وئرسه لرده آلما آدلی بایاتیلاری دا چوخ گؤزل ازبرله ییب بیلیرلر، 86 یاشلی لطیفه یحیی پور آدلی گؤی تپه گؤزلی بونلاردان بیری دیر. یاشاماق آلتی آستاجا گولومسه ییب دئییر ...منبع اصلی مطلب : ... آیین شایین ... ayinshayin ...
برچسب ها : اصلی ,آلما ,وئرسه لرده ,قیزیل آلمانی ,زامان بویونجا


text:
یولداشینین آتاسینین یاس مراسمینه گئدیرلر. یولدا فیکیرلشیر، گؤرن اونلار دا یاخشی ایفاچی اولماغی باشاراجاقلار یوخسا یوخ؟ یاخشی هله بیزیم ناشیلیغیمیزا دوشمهدی، باشی اوجا چیخدیق. گؤرن آدام اؤز یاس مراسمینده تاماشاچی اولور یوخسا ایفاچی؟ آمما نوماییشده بو دؤنه تاماشاچیام ها! دئیه گولومسهییر، یانینداکیلار قئیقاجی باخیرلار. مچیده یئتیشیبلر.
او گون اؤزلرینین یاسیندا مچیدده اوتورارکن بیر زاد گیردی بئینینه، چوخدان بئینینین یانـ یؤرهسینده وورنوخوردی، بودا بوگون صاباح ائیلهرکن قاباغین آلیردی. ایندیسه اؤزونه گلینجن ایش ایشدن کئچمیشدی. بلکه ده بو گوندن اویغون بیر گون تاپمامیشدی. بونونلا بئله چوخ چالیشدی سونرایا ساخلاسین، اولمادی کی اولمادی.
مچیده یئتیشنهدک گؤز یاشلاری دورمادان، آخمیشدی، بوغازی توتولموشدو،گؤزلری گؤینهییردی. چوخ ایستهمیشدی بیرآزین دا ساخلاسین مچیده؛ بیلیردی صندل ده اوتورماقدا آغلاماق زاد یادیندان چیخاجاق. بلکه ده بئنیندهکینه گؤره جاماعاتین ایچینده آغلایانمیردی.
آغیچی اورکدن چالیشیردی، آمما بو آغلاماق یئرینه گؤزونو اوتورانلارین هامیسینین اوزونه دولاندیریردی، ائله ظن ائتدییی کیمیایدی. بیردن گولماغی توتدو. اؤزونو زورلا ساخلادی. تزهدن هامییا باخدی. هامیسی تراژدییه گلمیشدیلر. هامیسینین اوزلری بونلارا ساری، دؤرد گؤزلو سیرایلا باخیردیلار. بیر پاراسی باشلارینی ترپدیردیلر، بیر سیراسینین گؤزلری دولوردو، بیر سیراسی دا یالنیز باخیردیلار.
چوخ وعده بو حیسی اولموشدو، آمما بو دؤنه اؤزونو دوغرودان نوماییش صحنهسینده حیس ائیلهدی. گؤرن تئاتردا دا اسکار موکافاتی وار؟ اولسا ایهر گؤرهسن هانسیسینا یئتیشهجک؟ یئنه گولومسدی. یانینداکیلارین آغیر باخیشلارینی حیس ائیلهسئیدی ده الیندن بیر ایش گلمیردی. جانینی بتر یاغلامالیدی؛ ائله بیل اؤزو دونن دئمیردی مثلن یاس صاحیبیسیز آز دانیشین، اؤزوزو توتون، آغیر سنگین اوتورون، باخانلار نه دییر.
یئنه قایئتدی نوماییشه. گؤرن باشیما دؤیوب اورکدن آغلاسام یاخشیدی؟ آخی او گون بیر یاسدا اؤز قولاقلاریایله ائشیتمیشدی: گؤردوز قیزی! ساکی آتاسی اؤلموشدو، باشینا دؤیوب آغلاماق یئرینه هوروتـ هوروت باخیردی آدامین اوزونه. بلکه ده سسسیز تاماشاچیلارین اوزلرینه باخاراق گؤزیاشی تؤکمهییم یاخشی اولسون! اوندا بلکه دئدیلر یازیق قیز اوریینه سالیب ناخوشلاماسا یاخشیدی. یادا یوخ! اوجادان اوخشاییب جاماعاتی دا بو نوماییشه قاتسام نئجه اولار! بو اورهیینه چوخ یاتدی. اوندا چوخلارینین ایلگیسینی چکردی. تازالیغی دا اولاردی. بلکه ده موکافاتی آلئیدی.
او قدر طبیعی اویناماغینا فیکیرلشیردی کی یادیندان چیخارتمیشدی مچیدی ده، آداملاری دا. دومسوک بؤیروندن دیمکده قالخیب قوناقلاری یولا سالماغا باشلادی. بیر ایکی نفر آغلارکن اونو قوجاقلادیلار. چالیشدیقجان آغلاماغا، هر نه اوزاقلاشیردی اوندان. چادراسی دا یوخایدی چکه اوزونه گؤودهسینی تیترهده، بلکه اوندا لاپ طبیعی گؤرسنئیدی! داها واخت قالمامیشدی. هر نهیی اؤتوروب، موکافاتا فیکیرلشیردی. آمما بو دورومدا، نوماییشدن گئدنلر قویموردولار ذهنینه گلن یوللاری سیناغا چکسین. بیردن بیر ایشیق اورهیینده پارلادی؛ قیرخینادک هله واختیم وار دییه گولومسهدی.
آیاقلاریز آغریماسینی ائشیتدیکده اؤزونه گلیب، ساغ اولون دیییب تلهسیک مچیددن ائشییه چیخدی. یاخشی تاماشاچی اولماماغی ایچون اؤزونو دانلاییب، سونراکی نوماییشلره فیکیرلشرک توختاخلیق وئردی اؤزونه.
تراژدی / روحانگیز پورناصح
یولداشینین آتاسینین یاس مراسمینه گئدیرلر. یولدا فیکیرلشیر، گؤرن اونلار دا یاخشی ایفاچی اولماغی باشاراجاقلار یوخسا یوخ؟ یاخشی هله بیزیم ناشیلیغیمیزا دوشمهدی، باشی اوجا چیخدیق. گؤرن آدام اؤز یاس مراسمینده تاماشاچی اولور یوخسا ایفاچی؟ آمما نوماییشده بو دؤنه تاماشاچیام ها! دئیه گولومسهییر، یانینداکیلار قئیقاجی باخیرلار. مچیده یئتیشیبلر.


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
Filed under: آذربایجانی موزیک لر Azərbaycan müzikləri Etiketlənmiş: | ay bəri bax mp3,ayrılıq,azeri mp3,cavid tebrizli,pəncərədən daş gəlir mp3,Tebriz mp3,Təbriz,موزیک آیریلیق,موزیک دالغالار,موسیقی آیریلیق,موسیقی آذربایجان,چاغیریرام گل,یالنیز,یالنیزام یالنیز آهنگی,پنجره دن داش گلیر,yalnız mp3,آهنگ های آذربایجانی,آهنگ یالقیزام یالقیز,آهنگ گل گل,آهنگ ائله بندم,آهنگ بو گئجه,آهنگ دالغالار,آهنگ داریخیرام,آهنگ داغلاردا دومان,آهنگهای جاوید تبریزی,آی فریبا,آی پری باخ,ترانه آیریلیق,جاوید تبریزلی,جاوید تبریزلی موزیک,جاوید تبریزی دانلود,خومار گوزدن یاش گلیر آی بری باخ,دانلود آهنگ پنجردن داش گلیر آی بری باخ,دانلود آهنگ آی بری باخ,دانلود آهنگ آیریلیق جاوید تبریزلی,دانلود آهنگ آخشاملار,دانلود آهنگ آذری,دانلود آهنگ آغلاتما منی,دانلود آهنگ تبریز,دانلود آیریلیق,داریخیرام


text:
"یوخو"اویرتدی اوشاقلیقدامنه،خواب کی،یوخ
ایلک دفعه کی،"چورک"وئردی منه نان دئمه دی
ازلیندن منه "دوزدانه"، نمکدان دئمه دی
آنام ،اختر دئمه یبدیرمنه،"اولدوز "دئییب او
سو دوناندا،دئمه ییب یخدی بالا،"بوز"دئییب او
"قار" دئییب ،برف دئمه ییب،دست دئمه ییب"ال"دئییب او
منه هئچواخت بیا سویله مه ییب،"گل"دئییب او
یاخشی خاطیرلاییرام،یاز گونو اخشام چاغی لار
باغچانین گون باتانیندا کی،ایلیق گون یاییلار
گل:-دئیه ردی،-داراییم باشیوی ای نازلی بالام!
گلمه سن گر،باجیوین آستاجا زولفون دارارام
او دئمه زدی کی ،-بیا شانه زنم بر سر تو
گر نیایی بزنم شانه سر خواهر تو
بلی،داش یاغسادا گویدن،سن او سان من ده بویام
وار سنین باشقا آنان،واردی منیم باشقا آنام
اوزومه مخصوص اولان باشقا ائلیم واردی منیم
ائلیمه مخصوص اولان باشقا دیلیم واردی منیم
ایسته سن قارداش اولاق،بیر یاشایاق،بیرلیک ائدک
وئریبن قول-قولا،بوندان سورا بیر یولدا گئدک
اولا،اوزگه کولک لرله گرک آخمایاسان
ثانیا،وارلیغیما،خالقیما خور باخمایاسان
یوخسا گر زور دئیه سن ملتیمی خوار ائده سن
گون گلر،صفحه چونر،مجبور اولارسان گئده سن
شعر:پروفسوردوکتور محمد تقی زهتابی(کیریشچی)
Filed under: تورکی شعرلر Türkcə şeirlər Etiketlənmiş: | آنا دیلی,آنا دیلیم,دیل,دکتر زهتابی,دئییب,سو دییب دیر منه اول ده آنام آب کی یوخ


text:
اقتصاد
باش ناظیر یاردیمجیسی مهمت شیمشک، 47-جی دونیا اقتصادی فوروموندا (WEF) تورکیهنی تمثیل ائتمک اوچون برابرینده کی هئیتله دونن سوئدین داووس قصبهسینه گئتدی.
سربست بازاردا آمریکا دلاری 3 لیره 78 قوروش، یورو ایسه 4 لیره 4 قوروشدان ایشلم گؤردو.
یوسیفزاده، جمهوریت قازئتهسینده یاییملانان یازیسیندا، اؤلکهدکی انرژی قایناقلاری اورهتیمی ایله نفت و طبیعی گاز ساتیشلارینا باغلی بیلگی وئردی
آلتی آیلیق دؤورده تیجارت و تاریم ساحهسینده امکداشلیغا آغیرلیق وئریلهجک.
سربست بازاردا آمریکا دلاری 3 لیره 78 قوروش، یورو ایسه 4 لیره 4 قوروشدان ایشلم گؤردو.
جمهور باشقانی رجب طیب اردوغان روسیایا صادراتین تورک لیرهسی ایله اولماسینین واجیبلیگینی سویلهدی.
تورکیه جمهوریتی مرکز بانکی طرفیندن، نوامبر 2016 سونونا باغلی تورکیهنین اولوسلارآراسی یاتیریم پوزیسیونو بیلگیلری آچیقلاندی
سربست بازاردا آمریکا دلاری 3 لیره 77 قوروش، یورو ایسه 4 لیره 1 قوروشدان ایشلم گؤردو.
آنادولو آژانسینا قوناق اولان زئیبکجی، تورکیهنین آوروپا بیرلیگینی و آمریکا ایله اولان ایقتیصادی علاقهلری قیمتلندیردی
آلمانیادا دکس 30 اندکسی 0،77 % دوشهرک 11.540،10، ایتالیادا میب 30 اندکسی ایسه 1،10 % آرتاراق 19.299،89 پوئن اولدو.
سربست بازاردا آمریکا دلاری 3 لیره 75 قوروش، یورو ایسه 3 لیره 99 قوروشدان ایشلم گؤردو.
تورکیه 2016-جی ایلده 100-دن آرتیق اؤلکهیه 227 مین تونا یاخین فیندیق ساتدی.


text:
میللی - مدنی حاقلاریمیزا چاتماغا نه ائتمه لییك ؟
میلّی - مدنی حاقلاریمیزا چاتماغا نه ائتمه لییك ؟
حسن راشدی 10 / 10 /1390
توركیه نین كورد سویلو و دیاربكر مجلیس وكیلی و BDP پارتیاسی عضوو اولان خانیم " لیلا زانا " توركیه كوردلری نین اؤز " آلین یازیلارینی تعیین ائتمك" اوچون توركیه دؤلتیندن كورد منطقه لرینده رفراندم كئچیرمه یی ایسته میشدیر .
لیلا زانا دئمیشدیر : " من اؤنجه دن دئمیشدیم توركیه كوردلری " اؤز اركلیك " (خودمختارلیق ) ایسته ییرلر لاكین بوگون دئییرم ایندی داها بوندان آرتیق ایستكلری وار " .
توركیه اؤلكه سینده كورد نماینده لری بو قدر دانیشماغا اؤزلرینه حق وئریررلرسه ، توركیه رادیو - تلویزیون و مطبوعاتی دا اونلارین بو دانیشیق و ایستكلرینی اؤلكه ایچیندن علاوه دونیانین هر یئرینه یاییرلار .
هله بو دانیشیق و ایستكلر توركیه نین آنا یاساسیندان قیراق و آنا یاساسینا ضد اولان ایستك دیر ، لاكین بو اؤلكه ده آزادلیق چرچیوه سینده اونون ایستكلری تام آزاد و سربست ، توركیه نین جمعی رسانه لرینده یاییلیر ، آما تاسف لر اولسون بیزیم آذربایجان نماینده لریمیز مجلسه گئدنده ان آزی آنا یاسانین 15 – جی ماده سیندن ده بئله دانیشماغا اؤزلرینه جرئت وئرمیرلر .
ایندی بیزیم مجلس وكیل لریمیز بو ایلكین و ابتدایی حاقدان دانیشمایان یئرده بیز نه ائتمه لی و مدنی ایستكلریمیزه چاتماق اوچون هانسی یولدا و نه سایاق حركت ائتمه لییك .
بو مسئله ایله باغلی سون زامانلاردا الكترونیكی مكتوب طریقی ایله مدنی فعالیتیمزله باغلی و " میللی بیرلیك " آدینا من دن اوچ سورغو اولموشدو ، من او سورغولارا جاواب یازدیم كی ، او جاوابلارین متنینی بوردا گتیریرم :
1 - سیزجه بیرلیگین تعریفی نئجه اولا بیلر ( بیرلیگی نئجه تعریف ائتمك اولار ) ؟
ج : "بیرلیك " سؤزده و لغوی آنلامدا "بیر " و " واحد " آنلامینی داشییر ، لاكین سیاسی ، اجتماعی ، مدنی و باشقا آلانلاردا : "هر بیر توپلوم ، پارتیا ، تشكیلات ، قوروم و حتی نئچه شخصین " دیلده ، فیكیرده و عملده " بللی بیر هدف و مقصداوچون و مشخص بیر چرچیوه ده چالیشمالارینا " بیرلیك " دئمك اولار . "
2 – میللی حركت آتمسفرینده تعریفله دیگینیز بیرلیگی نئجه گؤرورسونوز ؟
ج : آذربایجان میللی حركتی آزاد و دموكراتیك بیر حركت اولاراق دونیا سویه سینده تانینمیش اینسان حاقلارینا دایاناراق تاریخی آذربایجانین گونئی بؤلومونده یاشایان توركلرین ، یعنی ایران سرحدلری ایچه ریسینده یاشایان و رضاخان حاكمیته گلن گوندن بو گونه كیمی دیل ، مدنیت ، شخصیت ، تاریخ و هویت لری علیهینه یورودولن نژادپرستانه سیاسته قارشی ، مدنی مبارزه چرچیوه سینده و داها قاباریق شكیلده 1370 – جی ایلدن بو طرفه آذربایجان آیدینلاری طرفیندن باشلانمیش مدنی و اعتراضی حركت دیر .
بو حركت ، ایران چرچیوه سینده نفوس باخیمیندان نسبی اكثریته مالیك اولاراق اقلیت حاقلاریندان بئله فایدالانا بیلمه ین مدنی - فرهنگی ، اجتماعی ، سیاسی و اقتصادی سیخینتی لاردان علاوه ان ایلكین و ابتدایی اینسانی حاق ساییلان یعنی آنا دیلده تحصیل آلماقدان محروم قالان توركلرین حاقلارینی مدافعه ائتمك اوچون آذربایجان آیدینلاری طرفیندن باشلانمیش ، گئتدیكجه توپلومون مختلیف لایه لری اؤزللیكله بیلیم یوردو اؤیرنجیلری بو جریانا قوشولموش و اونا یئنی بیر روح وئرمیشدیر .
گونئی آذربایجان میللتی ایچیندن قایناقلانان بو حركت ، یالنیز بیر حزبی و گروهی حركت و چابا یوخ ، بلكه دونیا سویه سینده ، اوزللیكله ایران سیاسی سینیرلاری ایچینده یاشایان بوتون میللت لر و قومیت لرین حاقلارینا سایغی دویاراق گونئی آذربایجان توركلری و ایرانین مختلیف شهر و بؤلگه لرینده یاشایان باشقا توركلرین مدنی – فرهنگی ، اجتماعی ، سیاسی ، اقتصادی و باشقا ساحه لرده حاقلارینی قوروماق و هرجور آیری سئچگی لیك و آسیمیلاسیون سیاستینه قارشی حركت اولدوغوندان ، میللت طرفیندن " میللی حركت " آدلانمیشدیر .
طبیعی دیر میللی حركت آتمسفرینده میللی بیرلیگی قوروماق ان بیرینجی و ضروری وظیفه و گؤرو دیر و بو وظیفه نی یئرینه یئتیرمك اوچون میللی حركت چرچیوه سینده چالیشماق لازیمدیر و میللی حركت چرچیوه سینده چالیشماق اوچون شخصی و گروهی منافع و قازانج اوچون یوخ بوتون حركت و چابالار میللی منافع یولوندا اولمالی دیر .
میللی منافع و بیرلیگی قوروماق اوچون هر بیر میللتچی افراط و تفریطلی حركت لردن اوزاق قالمالی و هئچ بیر میللتچی باشقا میللتچی نین اؤزل حیات و یاشامینا آیاق قویمامالی و میللتچی لیك قوراللاری ایچینده حركت ائدن اینسانلارین كئچمیش اجتماعی – سیاسی دوروملارینی نظره آلاراق بوگونكو دوروم و حركتلرینی اساس توتمالی و میللی حركت و بیرلیگه ضرر وئرن بوتون مناقشه لی مسئله و موضوعلاردان اوزاق قالمالی دیر .
3 - داواملی ، اوزون سورن و دایانیملی بیرلیگین یارانماسینا نه یؤنتملر اؤنری سینیز ؟
ج : میللی حركتین بیرلیك و داوامینا فیكیرله شن هر بیر میللتچی بیلمه لی دیر ایران آدلی اؤلكه نین نسبی اكثریت نفوسو نو تشكیل ائدن توركلرین بو اؤلكه ده ابتدایی دن توتدو بیلیم یوردونون ( دانیشگاهین ) سونونا كیمی و بوتون تخصص لرده فارسلار قدری آنا دیلده تحصیل آلماق حاقلاریندان علاوه یاشامین بوتون ساحه لرینده فارسلاردان چوخ دئمیرم فارسلار قدری حاق و حقوقلاری وار ؛ بیر حالدا كی ، ایندی لیكده بو اؤلكه ده 30 میلیوندان چوخ جمعیتی اولان توركلرین 150 مین نفر حدودوندا جمعیتی اولان ائرمنی لر قدری ده آنا دیلده تحصیل آلماغا حاقلاری یوخدور !
بئله بیر دورومدا هئچ بیر میللتچی اؤزونه اجازه وئرمه مه لی دیر هله ان ایلكین و ابتدایی حاقلارینا چاتا بیلمه ین توركلرین مدنی مبارزه سی یولوندا تزلزل یاراتسین .
طبیعی دیر مدنی مبارزه یولوندا آددیملایان هر بیر میللتچی هئچ بیر مادّی منفعت و قازانج اوممادان و بوتون سیخینتی و بوغونتولارا رغما ایران اؤلكه سینده یاشایان بوتون اینسانلارین برابر حقوقا مالیك اولمالاری و نفوسلاری اساسیندا اؤلكه امكانلاریندان فایدالانمالاری و هر هانسی بیر میللت و قومیّتین باشقا میللتلر و قومیت لره اربابلیق ائتمه مه سی یولوندا چالیشماسینا داوام ائدیر .
بئله بیر دورومدا هر هانسی بیر منم - منملیك ، اؤزونو و سئودیگی شخص و قورومون یولونو ان دوزگون یول بیلیب باشقا میللتچی و مدنی مبارزلری یولونو آزان و حتی خائن آدلاندیرماق میللی حركتیمیزه ان بؤیوك ضربه دیر .
بیز حقیقی بیر میللتچی اولاراق دموكراسینی اؤزوموزدن باشلامالی و میللی منافع یولوندا فیكیر و عقیده میزله یوزه یوز موافق اولمایان لاكین بو یولدا اینام و ایمانلا چالیشان بوتون میللتچی لری ایچیمیزه آلمالییق ؛ بیزیم میللی حركتیمیز یالنیز حزبی و گروهی بیر حركت دئییل ، اونون ایچینده طبیب ، مهندس ، وكیل یازیچی ، شاعیر ، اؤیرتمن ، روحانی ، تاجیر و اؤیرنجی دن توتدو عادی ایشچی و اكینچی یه قدر چالیشانلاری وار ؛ طبیعی دیر بو گئننیشلیكده طیف ده فیكیر گئنیشلیگی ده چوخ اولمالی دیر و بیزیم حركتیمیزین اصالتی و اؤزللیگی ده ائله بوندادیر ؛ بو اوزدن بیز بوتون بو طیف لری نظره آلاراق هر بیر دانیشیق و حركتیمیزی معیّن چرچیوه ده و بوتون طیف لری ایچینه آلان میللی منافعیمیز اوزه رینده تنظیم ائتمه لییك .
لاكین هله ان ایلكین و ابتدایی مدنی – فرهنگی حقوقا چاتمادان فیكیر فرقلرینی مئیدانا آتیب میللی حركتیمیزه خلل یاراتماق هئچ بیر ایناملی میللتچی نین ذهنینه بئله دوشمه مه لی دیر .
داواملی ، اوزون سورن و دایانیملی بیر بیرلیگه چاتماق اوچون بوتون شخصی و گروهی منم لیگ لره گوز یوماراق وار گوج و قوه میزله و تام ایمان و ایناملا رضاخان حاكیمیته گلن گوندن بو گونه كیمی تاپدالانمیش میللی هویت و وارلیغیمیز، دانیلمیش دیلیمیز ، تحریف اولموش تاریخیمیز ، تحقیر اولموش شخصیتیمیز و بیر سؤزله یالنیز میللی حاقلاریمیز یولوندا چالیشمالییق !


text:
سجده قیلما بوتلارا . جان بير
دی جاناندا بير
nbsp هر اورگده بير
یئر وار. هر جیسمیده جاندا بير
nbsp بو دوزدورکی قوناقلار. بزگ دیلر هر ائوه nbsp اورگ ائوینده یئر بير
. گرگدی مهماندا بير
nbsp دونیا مول ون شاهی. دفتری، کت بير
nbsp باغ بير
دیر باغبان بير
دیر. گزمه گه بوستاندا بير
nbsp ايکي
لیگ بو دونیادا. یعقوبودا کور ائیلر nbsp یوسف بير
دیر دونیادا. زیلیخا، کنعاندا بير
nbsp عشق عالمینده گویدن. هر جور غم یاغا بیلر nbsp آنجاق بوتوو باخاندا. درد بير
دی، درماندا بير
nbsp گورورس
بیردیر
منبع :
درخواست حذف این مطلب


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
بو شعر اوستاد عبدالرحمن طیارا عائیتدیر کی دده کاتب اولاراک تانیلیر.دده کاتیب اورمیه و سلماس آراسیندا اولان قولونجو کندیندندیر کی کوره سونلیدیر.بو کوره سونلی شاعیرینه عائید کیتابلار واردیر آشاغی دا بو شاعیردن بیر شعر اوخویاق
دده کاتیب ین اورمو گؤلو منظومه سیندن
اورمو گؤلو اول آللاه آد اولسون
کؤنلوموزده دائیم آللاه یاد اولسون
آذربایجان میللتیمیز شاد اولسون
خوش دوشونک ،خوش چالیشاق ،خوش بیلک
بیر ـ بیر ایله خوش دانیشاق خوش گولک
اورمو گؤلو باهارلارین ، یازلارین
گؤللرینده،اوردک ،سونا ، قازلارین
تورکو آشیقلارین تورکو سازلارین
چالیب اوخوسونلار داغیلسین غم لر
آرامیزدان گئتسین کدر سیتم لر
اورمو گؤلو من باغلی یام ائللره
آذربایجانا هم تورکو دیل لره
نیسان یاغمورونا آخان سئل لره
یاغمور وورسون پاسلاریمیز سیلینسین
چیرکین لیک،گؤزل لیک او وقت بیلینسین
اورمو گؤلو تورک اوغلویوق تورکوک بیز
یوردوموزون قوروقچوسو تورکوک بیز
باشماق اولمامیشیق هر واخت بؤرکوک بیز
تاریخ بویو اوجالمیشیق اوجا ییق
دوشمن لر سانماسین دوشگون قوجاییق
اورمو گؤلو ” دده کاتب ” هله وار
زامان چرخی باشین قاتیب هله وار
اویانماییر بختی یاتیب هله وار
بیر گون اولا یاتمیش بختی اویانا
غیرت آتی مینیب چاپار میدانا
şair. dədə katıb quluncu
Filed under: باشقا شاعیرلر,تورکی شعرلر Türkcə şeirlər Etiketlənmiş: | منظومه اورمو گولو,آذری شعری,آذربایجان شعرلری,اورمو,اورمو گولو,اورمو گؤلو,اورمیه,ارومیه,تورکی شعر,تورکی شعرلر,ده ده کاتیب,دده کاتیب,دده کاتیب قولونجو,دریاچه ارومیه,عبدالرحمن طیار,عبدالرحمان طیار


text:
تاسف لر اولسون اوستادیمیز پروفئسور دوكتور جواد هئیت ین دفن مراسیمنده شركت ائده بیلمه دیك !
تاسف لر اولسون اوستادیمیز
پروفئسور دوكتور جواد هئیت ین باكی دا دفن مراسیمنده
شركت ائده بیلمه دیك !
حسن راشدی 24 /5 / 1393
( 15 - آگوست - 2014)
گونئی - قوزئی آذربایجانین معنوی آتاسی ، ائل آراسیندا زمانه میزین " دده قورقودو " كیمی تانینان ، تورك دونیاسی نین فخری ، حاذق طبیب و جراح اولدوغو حالدا و ایراندا ایلك دفعه اولاراق آچیق قلب عملیاتینی ( عمل قلب باز ) 1341 هجری شمسی ایل ، بؤیرَك كؤچورمه ( پیوند كلیه ) عملیاتینی 1347 ایل و ایت لرده قلب كؤچورمه ( پیوند قلب ) عملیاتینی باشاری ایله یئرینه یئتیرَن شخصیت ، بیر الینده پیچاق اولدوغو حالدا باشقا الینه قلم آلیب ائلینین معنوی یارالارینی ساغالتماغادا عؤمور بویو چالیشیب و آذربایجان ملّتی نین هویت و وارلیغینی قوروماغا " وارلیق " مجله سینی آنا دیلیمیزده و سون نفَسینه قدر و 35 ایل نشر ائدیب تورك دیلیمیز ، دوزگون تاریخیمیز و مدنیّتیمیز یولوندا كیتابلار تآلیف ائتدی .
آرتیق بو دگرلی شخصیت قوزئی آذربایجاندا و باكی شهری نین خسته خاناسیندا بیر نئچه هفته یوغون باخیمدا و چتین شرایط ده قالدیقدان سونرا 21 / 5/ 1393 (13 آگوست 2013 ) تاریخینده تانری رحمتینه قووشوب اونون خبری 22 / مرداد / 1393 تاریخینده یاییلاراق گونئی- قوزئی آذربایجانی یاسا باتیریب تورك دونیاسیندا بؤیوك بیر بوشلوق یاراتدی .
بو بویؤك شخصیتین وصیتینی من یاخیندان و اؤزوندن
ائشیتمیشدیم ، اؤز دوغما شهری تبریزده و " مقبره الشعرا " دا دفن اولما
آرزوسوندا ایدی ، آمما بو مكاندا دفن اولماغا مانع یارادیلیرسا قوزئی
آذربایجاندا و فخری باغیندا دفن اولماغی
وصیت ائتمیشدی ، چونكو فخری باغیندا دفن اولما اؤنریسی شمالی آذربایجان پرزیدنتی
طرفیندن اونا وئریلمیشدی .
ایكی آذربایجانین سئویملی شخصّیتی وفات ائتدیكدن سونرا اونون وصیّتینی یئرینه یئتیرمكدن اؤترو تبریزده دفن اولماسینا چالیشمالار باشلانیب مسئول مقاملارلا دانیشیلدی ، نظره گلیردی ایشلر دوزلمكده دیر لاكین پنجشنبه گونون ( دوننین ) آخشام ساعاتلارینا یاخین 23 / 5 / 1393 مقبره الشعرا اولماسادا تبریزده مشاهیرلر مكانینندا ، یعنی طوبی پاركی و باقیرخان دفن اولان مكاندا دفن اولماسی نین خبری گَلمكده ایدی كی ، تاسف لر اولسون اودا اولمادی .
بئله بیر دورومدا رحمتلیك دوكتورون وصیّتی نین ایكینجی بؤلومو عمل اولمالی و باكی دا و فخری باغیندا تورپاغا تاپشیریلمالایدی كی ، عائله سی طرفیندن بو تصمیم توتولدو و باكی دا دفن اولما قراری وئریلدی و تشیع جنازه و دفن مراسیمی ده بو گونه ( جمعه 24/5/1393 ) تاریخینه و یاس مراسیمی ده شنبه 25/5/1393 تاریخینه دوشدو كی ظاهرا شمالی آذربایجان قانونلاری اساسیندا جنازه نی بوندان آرتیق ساخلاماق اولمازمیش .
تاسف لر اولسون ایشلرین بئله بیر دورومدا اولماسی و تشیع ، دفن مراسیمین ، ایراندا تعطیل گونلرینه دوشمه سی و آذربایجان سفیرلیگی نین جمعه و شنبه گونلری نین تعطیل اولماسی ویزا آلما مسئله سینی انگلله دی و اوستادیمیزین تشیع ، دفن و حتی شمالی آذربایجاندا یاس مراسیمینده بئله شركت ائده بیلمه دیك !
طبیعی كی، شمالدا یاس مراسیمی قورتاراندان سونرا تهراندا و تبریزده ده یاس مراسیملری قورولاجاق كی، اونون تاریخ و زامانی سونرا وئریله جك .
روحو شاد، یولو گئدَرلی اولسون .


text:
آذربایجاندا ایلین سون چرشنبهسینده كئچیرلن مراسیملر
آذربایجاندا ایلین سون چرشنبهسینده كئچیرلن مراسیملر | احد فرهمندی
اینسان یاشاییشیندا اؤنملی یئری اولان دؤرد عنصر«سو، اود، یئل، تورپاق» توركلرین ایچینده وارلیق سیمگهسی كیمی قوتساللاشیب دَیهرلنمیشدیر. اولو آتا- بابالاریمیز قیش فصلینین سون دؤرد چرشنبهسینین هر بیرینه آد آپاردیغیمیز دؤرد عنصرین آدین قویوب ایل سونا چاتاندا او چرشنبهلری طنطنهلی مراسیملرله كئچیرمیشلر.
طبیعته یئنیدن جان وئرن حیات سیمگهسی اولان «سو» آدی ایله ایلك هفتهنی (سو چرشنبهسی) آدلاندیریب بوزلا قارلارین یاواش- یاواش اریییب سویا دؤنمهسین طبیعته یئنی حیات باغیشلایان بیلیبلر. بعضی یئرلرده (خیر چرشنبه) ده دئییرلر. بو هفته چوخلو كندلرده جولا قازیب تینگ اكرلر، یئر سوروب یاز اكینی اكرلر. مرجی، نوخود، یاز آرپاسی، كوروشنه، یونجا، شنبله اكرلر.
چیلله تؤكمك
توپلایان: احد فرهمندی
قایناق شخصلر:
معصومه خانیم پناه – تبریز – 1317 – سوادسیز – 20/9/86 یئر تبریز
رقیه خانیم ثریایی – 1336 – اردبیل - آلتینجی صینیفه قدهر اوخوموش 10/9/86
سیاره نوروززاده، 53 یاشیندا ، موجومبار کندینده دوغولموش 15 یاشیندا ساری قیه کندینه گلین گئتمیش ، 17یاشیندا ایسه تبریزه کؤچموشدور 5/9/86
بوتون خالقلارا تای آذربایجان عایلهلری آراسیندا دا اوشاقلارین دونیایا گلمهسی گوزهل ، شیرین لحظهلردن ساییلیر. اونا اولدوقجا دهیر وئریب ، عایله اورهیینده یئنی دوغولان اوشاغا سایسیز آرزیلار بسلهنیر . آنا ایله بالانین قورونولماسی اوچون وار گوجلری ایله چالیشیرلار . یئنی دوغان قادین (زاهی) کورپهسی ایله بیرگه قیرخ گونه قدر اطرافلی گوزلهنیلیب ، بو دوورو سالاماتلیقلا سوومالارینا اولدوغو قدر یاردیم گوستهریلیر . زاهینین یاخین آداملاریندان نئچه نفر یئددی گونه کیمی اونونلا کورپهسینین یانیندا اولوب هر یونلو قورویاراق یئدیردیب–ایچیرتمکله اونلارا دهیر وئریرلر .


text:
سوْن پاییز /وحید طلعت
آنی لار اؤلوملو ، آنی لار آجی
ساعاتلار قورتولماز ، ساعاتلار آغیر
شوشه*نین تَرینه گؤزوم تیکیلب
دیه*سَن کوچه*یه قارا قار یاغیر
بو چیلله گئجه*سی ، بو قیش آخشامی
باخیرام گِئد به گِئد کؤلگَم اوزانیر
سئوگی*سیز یاشاماق عادت اولاندان
اؤزومدن کِئچرکن کؤلگم یوبانیر
بیر نفر بویلانیب کِئچمیشلریمدَن
آرزو مَزاریندان باخیر صاباحا
اوزونده بیر داملا دنیز گؤیه*ریر
شوشه*نین تریلَن آخیر صاباحا
ایچینده ائله*بیل حیات گؤونه*ییر
یازیق اَللَریله گؤزون اُوکالیر
کوچه*دن کِئچیر او سَس*سیز، سَمیرسیز
آغارمیش سؤزونده غمیم ایز قالیر
حَیَط*ده نه یازیق اؤلوم ته*له*سیر
اُتاقدا دووارلار یامان داریخیر
نیسگیل*لر دونیاسی ...*ـ آمان یِئل اَسیرـ
باشیما اوچارکن ئه*ویمی ییخیر
چیلله*نین شاختاسی بورویور منی
دیلیمده سؤزلریم دوْن آتماقدادیر
جان آتیر بیر نفر سنه یئتیشسین...
بو سَفَر بو یول*دور کی چاتماقدادیر!
بِئله بیر زاماندا ، بِئله بیر آندا
اوچورام خیالدا سَنه گَلیرم
گَزیرَم آردینجا یوللار اوزونون
روحوملا بو حالدا سَنه گَلیرم
گئجه*نی سوواراق ، گؤنَش دوغارکَن
ایکی کؤلگه*ییدیک خَلق آراسیندا
بیریمیز حوزونلو بیریمیز آسلی
ایکیمیز دیدرگین دیل یاراسیندان...
تبریزین سوْن قیشین خاطیرلادیقجا
بیر سویوق اؤشوتمه بیزی تیتره*دیر
"*وئرگول"*لر دونیاسی بیزی آیریلدیر
نه*بیله*ک یاشاماق نه دندیر ، نه*دیر؟!
ایکیمیز آردیجیل آیاقلاشیریق
دوستاقدان دوستاقا آیاق قویماغا
یئنه*ده باخیریق ... بورا... تبریزدیر
آنی*لار مزاری... نه وار دویماغا...؟
تاریخی اونودماز ، نیسگیلی آغیر
بیر یانان "ستارخان" باخیر تبریزه
بیر یانان "باقیرخان" قاییدیب گلیب
ائشیدیب اؤلموشوک ... آغلاییر بیزه!
بیرداها دؤنوروک کِئچَن گؤنلره
گؤزلردن ائله*بیل آرازدیر آخیر
بو شَهَر ، بو سئوگی ، بو سوْن طالِعیم
اونودور منی*ده.... یالنیز بوراخیر.
گلیرم اوزومله ساعات آلتی*دا
"ساهات میدانینا" گؤزوم ساتاشیر
نه گؤنلر سورموشم بوردا کِئچن*لر
باخدیقجا ، دویدوقجا... گؤزوم قاماشیر
ایچیمدن بیر سرین یئل اَسمه*ک*ده*دیر
ایز قویوب آرزولار آیاقلاریمدا
دیلیمه گلمه*دَن سونونجو پاییز
آتامین آدی*دیر دوداقلاریمدا... :
آتالار ناغلیندا یاتسادا بختیم
اویاندیم حیاتلا قارشی*یا چئخدیم
دوورالار دالیندان دیرچه*لیب باخدیم؛
ساغیمی کوْرلادیم ، سولومو یئخدیم
ایچیمده هؤووشنه ، سسیمده قورخو
اؤزومو ... اؤزومله اینان بولدوروب
آغلاییر ، هونکورور اوخشاییر منی
قلبیمده بیر آرواد آرین اولدوروب!
آنلیمین یازغی*سین یازدیران زامان
طالعیم قارادان قارا یازیلمیش
آرزولار یئرینه یازیق قلبمیده
بیر درین ، داریشیق قبیر قازیلمیش
منده ایللر بویو بیر قوجا... قری
اوغلونون یاشی*دک نیفرت یاشادیر
ایچیمده او یازیق هایخیریرمنه:
ـ سنی بوندان بری قیسمت یاشادیر!ـ
اولدوزدان اولدوزا اوزون گئجه*لر
یولونو ایزلیرم اوزون گئجه*لر
بیلیرسَن بو اوچ*-*بئش گونلوک حیاتدا
نئجه سن*سیزلیرم اوزون گئجه*لر
ائله*بیل گؤزومدن اولدوز اَله*نیر
هر گئجه بیر اولدوز گؤیومدن آخیر
قورخودان دؤرد اَللی تَله*سیک روحوم
طالعی قوجاقلیر ، منی بوراخیر
دییرلر آرزولار قورتولان زامان
انساندا دویغولار عقله یوکسه*لیر
آرزوسون بیتیرمیش اینسان *نه*دندی
عاغیل سیز، دویغوسوز گؤزیاشین اَلیر؟
عدالت اومورام سنین سؤزوندن
آغلیرام ائلیمه ، قارا باغلارا
قلبیمی باغلیرام آیاقلارینا
کونلومو وئریرم اوجا داغلارا.
سئوگیلیم حیاتیم قورتولان زامان
بیر گؤیرچین منی سنه گوتورور!
بو یانیق اورگیم اللرین کیمی
حیاتی توتدوقجا ... منی اوتورو
نه یازیق طالعیم ، نه ایوالیم وار
بیرگؤنوم یاسلی دیر، بیریسی پای سیز
آما تکجه سَن*سَن آییم اولدوزم
یاشاماق اولارمی اولدوزسوز ، آی*سیز؟
عاشقیق سازیلا سوزو بیرله*شیب
یادیما گتیریر او... چنلی بئلی
سؤزلریم توکولور غزل*لریمه
اوستومه یئل اسیر؛ ائلیمین یئلی!
بیر آددیم یئرده*یم بیرسی گؤیده
گلیرم یئنه*ده من سنه ساری
اورگیم تلسمه یورو یوللاری
بوسفر باسارام باغریما یاری
سسیمی دویدوقجا آتا داغلاریم
آنامین یوردوندا حوزون محو اولور
اوتاقدا عکسینی چکندن بری...
سنی گؤرجَک منیم گؤزلریم دولور.
گلیرم بو سحر سنین اوستونه
نئجه یول یورقونو سفری خوشلار
نئجه یار بسله*ین دؤزَر آجی*یا
اینتیظار چَکَن گؤز خبری خوشلار...
یوخوما گلیرسن اؤلوم دیریلیر.
دیلمه گلیرسن حیات یارانیر.
اؤزـ اؤزه ساتاشیر یئنه گؤزوموز
ساعاتلار یوبانیر ، زامان دایانیر.
آخرین پستها
نه عشق اولایدی، نه عاشیق، نه نازلی آفت اولایدی پنجشنبه 23 مرداد 1393
بیلمـم، بـو نـازنیـن کیمیـن ایستکلـی یـاریـدیــر؟ چهارشنبه 27 فروردین 1393
کفر زلفون ساله لی رخنه لر ایمانیمزا چهارشنبه 20 آذر 1392
دئدیم:ای غنچه دهن،کونلومو قان ائیله میسن دوشنبه 11 آذر 1392
حسینه یرلر آغلار گویلر آغلار پنجشنبه 23 آبان 1392
یار آغلادی من آغلادیم (+ترجمه ی فارسی) دوشنبه 13 آبان 1392
سن سیز ای گول کونلومون بیر دم قراری یوخدو، یوخ دوشنبه 11 شهریور 1392
گریبان اولدی رسوالیق الی له چاک، دامن هم پنجشنبه 31 مرداد 1392
یغیلماییر یوللاردان فیکریم خیالیم یکشنبه 27 مرداد 1392
گوزلرین آلدی منی پنجشنبه 25 آبان 1391
یاریما دئمیشم منه ساز آلسین(آمان ننه) چهارشنبه 24 آبان 1391
بایاتی دوشنبه 1 آبان 1391
کوچه- ترجمه ی شعر فریدون مشیری جمعه 13 مرداد 1391
آیریلیق یکشنبه 18 تیر 1391
لیست آخرین پستها


text:
باکی ایله تبریزین آراسیندایام
منيم قیسمتيمدير آلا تورانليق
گئجه يله گوندوزون آراسيندايام
قورولور ايچيمده ميزان- تره زي
او گوزله بو گوزون آراسيندايام
يوللار آيريجيندا چوخ تالانميشام
فيكيرلر الينده هاچالانميشام
تپه دن قورخموشام، دوزو دانميشام
ايندي داغلا دوزون آراسيندايام
ايليشيب قالميشام غم چالاسيندا
بير گوزه ل تيليسمين داش قالاسيندا
هميشه دهليزين آستاناسيندا
باييرلا دهليزين آراسيندايام
بختيار سينه دن نئچه من كئچير
بيري دردلي كئچير، بيري شن كئچير
مفتيللي چپرلر سينه مدن كئچير
باكيلا تبريزين آراسيندايام
یازان: بختيار وهاب زاده
Filed under: بختیار وهاب زاده,تورکی شعرلر Türkcə şeirlər Etiketlənmiş: | آذربایجان شعرلری,آزبایجان شعرلری,اذری شعرلر,باکی,باکی تبریز,باکیلا تبریزین اراسیندایام,بختیار وهاب زاده,بختیار وهاب زاده نین تورکی شعرلری,بختیار وهابزاده,بختیار واهاب زاده,تورکی شعر,تورکی شعرلر,تورکجه شعرلر,تبریز


text:
Posted on 2010/04/12 by وحید vahid شکرزاده şükürzadə
سید علی صادق ماکوئی، سید حمیدین اوغلو دیر کی شعریده”حامد” تخلص ائدیر. او 1308 نجی ئیل ماکو شهرینده بیر متوسط عائله ده آنادان اولدو. بیر مدت مدرسه لرده دبیرلیک ائدیب و سونرا فرهنگ و هنر ادارهسینده وظیفه عهده سینه آلدی. “حامد” گوزل خط یازان، عالی موسیقی هنری بیلن و خوش صدالی بیر شاعر دیر.
Bunu bəyən:
Bəyən Yüklənir...
Oxşar
Filed under: باشقا شاعیرلر,تورکی شعرلر Türkcə şeirlər Etiketlənmiş: | محبت,آذربایجان شعرلری,تورکی شعر,تورکجه آذری شعرلر,حامد ماکویی,سئوگی شعرلر,سئوگی شعری,عاشقانه شعرلر


text:
آذربایجان قیزیام رحیم شهریاری
Azərbaycan Qızıyam mp3 danlod Rəhim Şəhriyarı
دانلود danlod
آذربایجان قیزییام باشقا اوخویان
Azərbaycan Qızıyam mp3 başqa oxuyan
دانلود danlod
آذربایجان قیزلاری علیکرام بایرامو
Azərbaycan Qızları əlikram bayramov
دانلود danlod
Filed under: آذربایجانی موزیک لر Azərbaycan müzikləri Etiketlənmiş: | Azerbaycan qiziyam mp3,Azerbaycan qizlari mp3,Azerbaycan qızı,Azeri müzik,Azərbaycan Qızları mp3,free Azerbaycan mp3 danlod,mp3 Azeri,mp3 آذری,موزیک اذربایجانی,آذری موزیک لر,آذربايجان قيزييام گؤي لرين اولدوزويام اؤلكه مه قوربان اولوم توپراغينين دوزويام,آذربایجان قیزیام گویلرین اولدوزویام,دانلود موزیک آذربایجان قیزلاری,دانلود موسیقی آذربایجانی,دانلود آهنگ های آذری,دانلود آهنگ های شاد آذری,دانلود آهنگ آذربایجان قیزیام,دانلود ترانه های آذری,دانلود ترانه آذربایجان قیزییام


text:
باغا گیردیم باغبانینی گورمه دیم
دسته توتوب گولدن چلنگ هؤرمه دیم
هر گؤزلی سئویب کونول وئرمه دیم
دردیمیم درمانی آی آلا گؤز بالام
گوزلرین قوربانی آی آلا گؤز بالام
من عاشیق اولموشام آی قاشلارینا
حسد چکیر اینان آی قاشلارینا
جانیم قوربان اولا تای قاشلارینا
گؤزون قایداسی دیر باخار بیلیرم
گیزلی گیزلی سوزر آخار بیلیرم
عاشیقی یاندیریب یاخار بیلیرم
عطیر آلیر سندن گول یاسمن لر
چیچک لنیر دوزلر ، چؤللر ، چمنلر
کئچر اؤز جانیندان سنی سئون لر
Filed under: آذربایجان ادبیاتی Azərbaycan ədəbiyati Etiketlənmiş: | ماهنی,ماهنی سوزو,آلا گوز,آلا گؤز بالام,الا گؤز,بالام


text:
منده مجنوندان فزون عاشیقلیک استعدادی وار
عاشق صادق منم، مجنونون آنجاق آدی وار!
نولا قان تؤکمکده ماهر اولسا چشمیم مردمی
نطفهی قابل دورور غمزهن کیمی اوستادی وار!
قیل تفاخر کیم سنینده وار منیم تک عاشقین
لیلینین مجنونو، شیرینین اگر فرهادی وار
اهل تمکینم، منی بنزتمه ای گول بولبوله
درده یوخ صبری اونون هر لحظه مین فریادی وار
اؤیله بد حالم کی احوالیم گؤرنده شاد اولور
هر کیمین کیم دور جوروندن دلِ ناشادی وار
گزمه ای کؤنلوم قوشو غافل فضای عشقده
کیم بو صحرانین گذرگاهیندا چوخ صیادی وار
ای فضولی! عشق منعین قیلما ناصحدن قبول
عقل تدبیری دیر اول، سانما کی بیر بُنیادی وار
شاعر: ملامحمد فضولی


text:
هئجا
سؤزلر پارچا - پارچا دئییلر، هر پارچا بیر هئجادیر و هر هئجا دا بیر سسلی وار. مثلاً گؤزل سؤزونده بیر سسلی وار و بیر دفعه آغیزدان چیخیر، بونا گؤره ده بیر هئجالی سؤزدور. آمّا آنا= آ+نا سؤزو ایكی پارچا حالدا آغیزدان چیخیر، اؤزونده ده ایكی سسلی وار، بونا گؤره ده ایكی هئجالی سؤزدور.
سؤزده نه قد سسلی اولسا، بیر او قدر ده هئجا ااولار. هئجالارین سایینا گؤره سؤزلر بیر هئجالی /ال - آت - گؤز - باش - گؤل و.../، ایكی هئجالی/ آنا - بابا - آتا - وطن - قوچاق - اینك/، اوچ هئجالی/ قهرمان - مهربان - قارداشلیق - انسانلیق - دومانلی - ایمانلی/، دؤرد هئجالی/ یازیچیلیق - آذربایجان - قاچیریلماق - مسلمانلیق - داواملیلیق/، بئش هئجالی/ یاشیللاشدیرماق - آبادلاشدیرماق - آذربایجانلی - تندلشدیرمك / و... اولور.
خارجی دیللردن آلینمیش سؤزلرده كی هجالاری نظره آلماساق، آنا دیلیمزده اساساً بئش نوع هئجا واردیز. بونلار آشاغیداكیلاردان عبارت دیر:
1- تام آچیق هئجا: سؤزون اولینده گلن و یالنیز بیر سسلی دن عبارت اولان هئجالار. مثلاً: آ*نا - آ*جی - آ*چیق - او*زوم - ای*كی - ای*لان و ...
2- آچیق هئجا: بیر سس سیز و بیر سسلی دن عبارت اولان و سؤزون هر یئرینده گله بیلن هئجالار. مثاللار: با*با - با*جی - دا*یی - خا*لا - بی*بی - دی*له و ...
3- قاپالی هئجا: بیر سسلی و بیر سس سیزدن قورولان هئجا. بو هئجا سؤزون هر یئرینده گله بیلر. مثاللار: آل - آت - ال - ایت - ایش - اود - اون - آش - اوچ و ...
4- تام قاپالی هئجا: ایكی سس سیزین آراسیندا بیر سسلیدن عبارت اولان هئجالار كی، سؤزون هر یئرینده ایشلنه بیر. مثاللار: باغ - داغ - یول - سول - ساغ - لال - بال - گول - گل - قول - نال - كور - گؤز - قول - دام و ...
5- ایكینجی تام قاچالی هئجا: اوچ سس سیز و بیرینجی سس سیزدن سونرا گلن بیر سسلی دن عبارت اولان هئجا كی، سونراكی ایكی سسلیدن بیری مطلق « سونور »، تام جینگیلتیلی سس اولمالیدیر. مثاللار: دؤرد - سرت - درد - مرد - قورد - پرت - دوست - دارت - سورت - قیرت و ...
سونوندا ایكی سس سیز اولان هئجالارین بیر سیراسینین اولینده سس سیز اولمور. مثاللار:
آلت - اوست - اؤلت - اؤلچ - ارك و ...


text:
بولاق درنهیی سئویملی زهرا دان بو قیسا یازینی حاضیرلادیغی اوچون تشككور ائدیر. بیلدیییمیز كیمی زهرا بو یازینی كند اهالیسیندن سوروشوب، آختاریشیب و یازیبدیر. یازیسی اورجینال بیر یازیدیر و هئچ بیر یئردن كپی اولمادیغی اوچون ایشی داها دهیرلیدیر...
آلوچ كندی
آلوچ كندی مشگینین باتیسیندا،
10كیلومترلییینده یئرلهشیبدیر. بو كندین
سویو چوخ اولدوغونا گؤره "آلوچ" آدی وئریلیبدیر. دئمك "آلوچ"
كلمهسی "آل" و "ایچ" كلمهلرینین قیسالمیشیدیر. بو كندین
چوخلو تاریخی، گزمهلی و گؤركملی یئرلی واردیر:
"قالا باشی" قالاسی،
"گورگور" آخماجاسی و "مشگین چایی"
قالا باشی:
دئییلنلره
گؤره یئرآلتی دفینهلر(گوور قبری) ده بو كند ده چوخدور. اؤرنك اوچون قالاباشیندا
دا دفینهلر و گور قبریلرینین چوخ اولدوغونو كند اهالیسی وورغولاییر. بو قالا هر
طرفدن درهلرله سینیرلانیب. توخونولماز و امنیتلی بیر قالا اولاراق تاریخ بویو
بوردا یاشایانلار اوچون بیر سیغیناجاق و گؤونلی بیر یئر اولوب. "آلوچ"
كندینین اینانجلارینا گؤره، قالا باشی اووسونلانمیش (طیلیسم اولونموش) بیر قالادیر
و بو قالانین اؤزل یئرلرینه ال تاپماق ایمكانسیزدیر. قالا باشی استراتئژیك
باخیمیندان درهلر، مشگین چایی و یایلاقلارین یانیندا اولدوغو اوچون اؤنملی بیر
قالا ساییلا بیلر.
گور-گور:
بو آخماجا
ان گؤزل و منطقه ده تایسیز بیر آخماجالاردان بیریدیر. بو شلالهنین اوجالیغی 25
مئتیر تخمین وورولور. بو شلاله آخار سولار و بولاقلاردان اولوشوب و جورلانیب. بو
سولار آیقار، عربلی، اجیرلی و جلودار یایلاقلاریندا، كركری درهسینده چایلاری اولوشدوروب و او كئچیدلرین
داغلیق اولماسینا گؤره، سولار توپلاشیب و گوگور شلالهسینی بیتؤولشدیریر و
یارادیر.
مشگین چایی:
بو كندین و مشگینشهرین اكینهجك یئرلرینین سویونو تامین ائتمك ده اساس رولو اولان مشگین چایینین قایناغی اجیرلی یایلاقلاریدیر دئمك. بو چای اؤز مسیرینده گور-گور شلالهسیندن سویوشوب آخدیقدان سونرا، آلوچ كندیندن "اهر چایی"نا تؤكولور...


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
آذربایجان دئیلیر
منیم اؤلکه م ده ، هر اوغلان قیزا آسلان دییلیر
بو بؤیوک خالقدا ، جان لار ائله قوربان دییلیر
بو ائلین هر ائوینین ، بابکی ستارخانی وار
هله دیل لرده صمد ده ن ، یئنه دستان دییلیر
اصیلیک چاشمامیشیک اؤزگه یه ، بیر باشقا دیله
بورانین اؤز دیلی وار ، خالقینا ائلمان دییلیر
بو دیلین هر موغامی،ماهنی سی یوردون چاغیریر
آرازین دالغالاریندان ، آدی هر آن دییلیر
دئمه یین بئش بؤلونوب ، هر بؤلومون بیر آدی وار
بورا بیر آد قوُیولوب ، اَسکی زاماندان دییلیر
بؤلونوبدور کاغاذ اوستونده بوگون لر ، یئنه ده
نئچه یوخ ! بیر آدی وار ، ” آذربایجان ” دییلیر !
Filed under: باشقا شاعیرلر,تورکی شعرلر Türkcə şeirlər Etiketlənmiş: | وطنیم,یاشاسین آذربایجان,یاشاسین آذربایجانیم,آنا یوردوم,آنا دیلیم,آذری شعر,آذربایجان,آذربایجان شعرلری,آذربایجانیم,آزربایجان,آزربایجانیم,اودلار یوردو,تورکی شعر,تورکجه شعرلر,دیلیم,شعرلر


text:
جانانی سئویر
بختیار عاشیق اودور کی،اونو جانانی سئویر
بینوا بولبولونو، اوز گولئ- خندانی سئویر
من او زولفون آزی یوز دفعه بلاسین چکدیم
دلی کونلوم یئنه اول زولفی – پریشانی سئویر
اعتیبار اولماز اوزون گوسترن عاشیق لرده
احسن اول عاشقه جانانینی پنهانی سئویر
عصری حاضیر کئ – گوزلیکلری گورمور زاهید
ایندی ده جهلینی گور – روضه یئ رضوانی سئویر
سئویرم من او نزاکتلی گوزل دیلبری کی
موسیقی علمینی ، رسامی ، غزلخوانی سئویر
پیر کونلوم گلییر ایلهامه گوررکن هردن
بیر نجابتلی گوزل قیز گوزل اوغلانی سئویر
واحیدین اوچولوغو اولسادا اینصافی دا وار
اوز کمندیینه دچار ائتدیی جیرانی سئویر
علی آقا واحید
Filed under: تورکی شعرلر Türkcə şeirlər,علی آقا واحد Etiketlənmiş: | آذری شعرلر,اذربایجان شعرلری,تورکی شعر,تورکجه شعرلر,جانان,سئومک,سئوگی شعرلری,سئوگی شعری,علی آقا واحد,علی اقا واحید


text:
جمهورباشلیغ غنی چین اولکه سینینگ افغانستان وپاکستان اوچون یوبارگن نماینده سی بیلن اوچره شیشدی
افغانستان اسلامی جمهوریت جمهورباشلیغی دوشنبه کونی چین اولکه سی نینگ افغانستان وپاکستان اوچون یوبارگن نماینده سی دینگ شی جون بیلن اوچره شیشدی.
باخترآژانسی گه کوره : اوشبواوچره شوکیم ارگ ده اوتکزیلدی .چین اولکه سی نینگ یوبارگن نماینده سی ایتدی: افغانستان چین اولکه سی نینگ مهم شریکی دیرشویوزدن اینتیله میزکیم افغانستان ده تروریزم نی اورته دن ایلتسک. همده افغانستان ده تینچ لیک اورنه تیش واقتصادی یونه لیش لرگه یول آچسک .
سونگره جمهورباشلیغ ایتدی: تینچ لیک افغانستان نینگ کیره ک لی نرسه لری دن بیری دور.اوایتدی کیم تینچ لیک نینگ ایککی یوزی باربیری طالب لربیلن سوزله شیش ایکینچی سی پاکستان بیلن سوزله شیش دیر.
جمهورباشلیغ غنی ایتدی کیم پاکستان اولکه سی باید تروریست لرگه قرشی عملیات قیلیب اوزصداقتی نی کورستسین.
جمهورباشلیغ غنی تروریزم نی منطقه اوچون خطرلی دیب اوشبوتوغری ده بیرلیک ده کوره شیش کیره کلی لیگی نی اوقتیردی.


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
دوزلو اوغلان یاهو گروپ
دوزلو اوغلان وبلاگینین یاهو گروهوندا عضو اولون تا یئنی خبرلر ، گوزل مطالیب ، آذربایجانی و تورکیه موزیک لر ، تورکجه اس ام اس لر و تایسیز شکیل لر سیزین ایمیلیزه گلسین بونا گؤره آشاغی شکلین اوستونده کلیک ائدین و امنیتی کد کلمه لرینی یازین و سونرا جوین کلمه سینه تیکله یین تا عضو اولاسیز
join
Click to join DUZLU_OGHLAN
دوزلو اوغلان وبلاگینین خبرنامه سی
اگر دوزلو اوغلان وبلاگیندا یازیلان یئنی مطالیبی اوخوماق ایسته ییرسیز اوندا آشاغی لینک اوستونده کلیک ائدین و ایمیلیزی و امنیتی کد کلمه لرینی یازین و ثبتی وورون تا یئنی مطالیب سیزین ایمیلیزه اوتوماتیک یوللانسین
Subscribe to Duzlu oğlan دوزلو اوغلان by Email
قالخ ایاغا گؤستر یئنه قدرتینی اذربایجان
القیشلاسین قوجا تاریخ غئرتینی اذربایجان
ال بیر اولوب ایگیدلرین باغیرمالی بسدیر تالان
سؤز بیر اولوب ایدینلارین سویله ملی یئتر یالان
وارلیغینی یوخ سایانلار اهانتی ائدیر عیان
چیرما قولون ساخلا اؤزون حورمتینی اذربایجان
قالخ ایاغا گؤستر یئنه قدرتینی اذربایجان
سن اؤزگه دن اوموب كوسمه سن سن اولسان سنه یئتر
اوغلانلارین قوخماز ستار هر بیر قیزین قوچاق هجر
حق سنله دیر حقین گوجو ظالیملری كسر بیچر
حق یولوندا حقه تاپشیر ملتینی اذربایجان
قالخ ایاغا گؤستر یئنه قدرتینی اذربایجان
ساتقین یوباز قولوقچولار وارلیغینی سایا سالماز
ائولادینی انسان بیلمز بیلسه دیلین باغلی قالماز
گوندن گونه یاد الینده جنت یوردون تالان اولماز
قیر زنجیری ازاد ائله تربتینی اذربایجان
قالخ ایاغا گؤستر یئنه قدرتینی اذربایجان
سن دؤزدوكجه دیلی اوزون یاد اوزله نیر لاپ قودورور
گؤز اؤنونده حقلرینی بیر بیر دانیر قارشی دورور
دوز سؤزونو بوغازیندا بوغور حقی ترسه یورور
گیر میدانا گئری قایتار عزتینی اذربایجان
قالخ ایاغا گؤستر یئنه قدرتینی اذربایجان
اؤز دردینین چاره سین قیل اؤز غمینین دردینه یان
بسدیر اؤزگه اوجاغیندا یانیب كول اولدوغون اویان
اپارتایدین ییخ زندانین ازاد اءللر وئرسین فرمان
دینله ده ده قورقودونو صحبتینی اذبایجان
قالخ ایاغا گؤستر یئنه قدرتینی اذربایجان
دیلی باغلی قولو باغلی تورک ائلیمین اوجاغیسان
گله جه گین دوغرو یولو ایدینلیغین چراغیسان
بابکلرین دویوشدویو قورتولوشون بایراغیسان
اوزون قورو میلتینی دولتینی اذربایجان
قالخ ایاغا گؤستر یئنه قدرتینی اذربایجان
شاعیر : اسماعیل جمیلی
Filed under: باشقا شاعیرلر,تورکی شعرلر Türkcə şeirlər Etiketlənmiş: | قالخ آیاغا آذربایجان,وطنیم,یاشاسین آذربایجان,کوزل آذربایجانیم,آنا یوردوم,آنا یوردوم آذربایجان,آذربایجان,آذربایجان اوچون شعر,آذربایجان حاقدا شعر,آذربایجان شعرلری,آذربایجان شعری,آذربایجانیم,آزربایجان,اودلار یوردو,اسماعیل جمیلی,اسماعیل جمیلی نین شعرلری,تورکی شعر,تورکجه شعرلر,شعر ترکی آذربایجان


text:
یول وئرین
یول وئرین یار یوردونا ، هیجران گؤلوندن گلمیشم
بیر دنیز مجنونویام ، نیسگیل گؤلوندن گلمیشم
قلبیم ایستیر گؤزلریمدن ، یول سالا یار یوردونا
باش جنون فئیضیله ، ایستیر اوز قویا یار یوردونا
عشقه یورد اولموش جانیمدا ، دؤزمه گه یئر قالمییب
بویلانیر جان جیسم ایچیندن یئتسین ایلقار یوردونا
قورتاریب تورپاق بویاقلی قایدالاردان قامتیم
یول توتوب روحوم بدندن چاتسین اسرار یوردونا
یول وئرین یار یوردونا هیجران چؤلوندن گلمیشم
بیر دنیز مجنونویام ، نیسگیل گؤلوندن گلمیشم
اولموشام جان خسته سی جانانین آخدارماقدایام
درده چولقانمیش غمین درمانین آختارماقدایام
چاتمیشام گیزلین دیلک جان چیگنینه یوللا نمیشام
بیر جانیم وار مسلخ قربانین آختارماقدایام
من دلی ، منطق اوشاق ، سایسیز دیلک لر داش کیمی
قصد جولان ائتمیشیک ، مئیدانین آختارماقدایام
یوردونا وارماقدایام ، هیجران چؤلوندن گلمیشم
بیر دنیز مجنونویام ، نیسگیل گؤلوندن گلمیشم
حمیده رئیس زاده (سحر )
Filed under: تورکی شعرلر Türkcə şeirlər Etiketlənmiş: | یول وئرین,تورکی شعر,حمیده رئیس زاده,رییس زاده,سئوگی شعری,سحر